qundao/data-zh-poetry huggingface dataset:
次韵白雁二首·其二
作者：陆深
朝代：明

来从星汉下潇湘，妆点枫林入醉乡。锦字传情通万里，银筝移柱送斜行。溶溶月色怜孤影，渺渺归心滞晚霜。堪叹杨雄头尽白，惟将羽猎奏君王。
次韵荅万石梁大参
作者：陆深
朝代：明

得陪驺从出城游，况爱烟岚向晚收。杨子何心能颂莽，仲宣无计且依刘。林间鸟并鹃声急，云里江分燕尾流。酒量近来因病减，令人苦忆醉乡侯。
次韵荅介溪
作者：陆深
朝代：明

风云常护六龙行，惭愧恩题翰学名。碧汉遥怜通阁道，弱流元不隔蓬瀛。尚馀忠赤供趋向，岂有文章佐圣明。幸傍紫垣占象纬，泰阶平处玉为衡。
次韵荅霍渭厓
作者：陆深
朝代：明

西望遥山紫翠铺，篷壶琼岛切清都。仙才何用东求海，王会仍须绘作图。金榜日高悬五凤，玉河水满浴双凫。遭逢若论恩波阔，忆向潇湘万顷湖。
次韵送李都阃
作者：陆深
朝代：明

山颠与水涯，时见野人家。远湖拖白练，新竹长青蛇。涧露浮云石，林藏著雨花。神仙无别径，此地有烟霞。
次韵送李都阃
作者：陆深
朝代：明

相望极天涯，兹行况近家。弦惊云外雁，弓卧壁间蛇。南国收蛮雾，重湖静浪花。宏开仁寿域，那敢献餐霞。
次韵酬卫�川
作者：陆深
朝代：明
体裁：七言律诗

蒹葭真倚玉为林，虚负知音愧此心。世路百年风浪迥，天涯双鬓雪霜深。依依别思俱通梦，蔼蔼春云欲化霖。抛却簿书山水里，停骖时得和齐吟。
次韵黄如英听管生弹琴
作者：陆深
朝代：明

逸人最爱冯虚阁，手弄丝桐自酬酢。清安身世甘寂淡，富贵交亲供谀噱。天空境静初按谱，掩抑悲凄更丰约。淙淙岩背堕春泉，历历林梢下秋箨。缓猱急引大可怜，含徵流商调相错。初闻古意三叠高，旋见失势千丈落。勇如壮士提戈戟，静似佳人洗丹垩。吴山积雪开四窗，夜静金炉火犹烁。是时相对拥青绫，顿使烦襟坐来铄。中郎此意妙莫传，炊爨之馀尚堪凿。看君幽兴正得意，我和险诗聊善谑。须臾鼓罢阳春曲，门外青山映寥廓。
步虚词四首
作者：陆深
朝代：明

晴日暖风吹紫霞，西岩开遍碧桃花。仙家只住岩西畔，水水山山遮又遮。风露满山深翠微，暗尘不上芰荷衣。夜来拄杖成龙去，斜倚枯藤送落晖。芙蓉花下石阑干，茅屋空山生早寒。养得一双朱顶鹤，有时骑向碧云端。溪后溪前路百盘，白云常护礼星坛。麻姑使者传书到，一派箫声双紫鸾。
步虚词四首·其一
作者：陆深
朝代：明

晴日暖风吹紫霞，西岩开遍碧桃花。仙家只住岩西畔，水水山山遮又遮。
步虚词四首·其三
作者：陆深
朝代：明

芙蓉花下石阑干，茅屋空山生早寒。养得一双朱顶鹤，有时骑向碧云端。
步虚词四首·其二
作者：陆深
朝代：明

风露满山深翠微，暗尘不上芰荷衣。夜来拄杖成龙去，斜倚枯藤送落晖。
步虚词四首·其四
作者：陆深
朝代：明

溪后溪前路百盘，白云常护礼星坛。麻姑使者传书到，一派箫声双紫鸾。
武卿山中晚行
作者：陆深
朝代：明

水流青山中，人行白云处。落日下西崦，馀光拂高树。此行何所有，一眺空海宇。惭乏山林姿，来此成宾主。
武城观涨因忆陈后山五月一雨凉中宵大江南之句情景悠然援毫有述
作者：陆深
朝代：明

长河五月雨，一夜十尺强。大星映南斗，微风生蚤凉。坐此景物畅，怀彼路阻长。人生百年内，弦望倏相将。苟非金石固，动静各有常。大化无停息，仰视河汉光。
水涯
作者：陆深
朝代：明

一里二里过头树，三株两株着眼花。东风一片閒心力，送绿添红到水涯。
江上登望
作者：陆深
朝代：明

江流何渺渺，孤帆澹秋晖。遥知三山近，复送百川归。蜃楼横碧落，龙湫临翠微。徘徊那可极，返照上人衣。
江上载疾送严介溪太史
作者：陆深
朝代：明

风风雨雨度江来，此岁登临第一回。五月葛衣犹未著，几群鸥鸟莫相猜。催农已尽黄梅节，送客须传绿蚁杯。南去舵楼波浪阔，望君真是济川才。
江东竹枝词四首
作者：陆深
朝代：明

黄浦湾湾东转头，吴淞江下碧如油。不用并州剪刀快，水晶帘下上西楼。二月春风满地铺，茅针芦笋一齐粗。海门东来春潮上，春水连潮漫白涂。滨口航船一字帮，棹歌和起自成腔。潮来上南潮落北，南到湖南北到江。明月垂杨独树桥，桥西熟酒好良宵。红香细剥莺哥嘴，嫩白鲜羹玉面条。
江东竹枝词四首·其一
作者：陆深
朝代：明

黄浦湾湾东转头，吴淞江下碧如油。不用并州剪刀快，水晶帘下上西楼。
江东竹枝词四首·其三
作者：陆深
朝代：明

滨口航船一字帮，棹歌和起自成腔。潮来上南潮落北，南到湖南北到江。
江东竹枝词四首·其二
作者：陆深
朝代：明

二月春风满地铺，茅针芦笋一齐粗。海门东来春潮上，春水连潮漫白涂。
江东竹枝词四首·其四
作者：陆深
朝代：明

明月垂杨独树桥，桥西熟酒好良宵。红香细剥莺哥嘴，嫩白鲜羹玉面条。
江南行
作者：陆深
朝代：明

仆本江南士，请歌江南篇。江南佳且丽，沃野多良田。道旁采桑女，湖中木兰船。礼让季札后，文学言偃前。昆山产良玉，自古盛才贤。东通沧海波，西接阖城烟。既饶鱼稻利，复当大有年。登眺何郁郁，井市互纠缠。商贾竞启关，逋流愿受廛。使君楚邦彦，敷治若烹鲜。新从天上来，端坐理徽弦。齐民本同性，嗜好贵有先。谷中自虚旷，岂曰声难传。酌酒听我歌，我歌慎勿谖。
江湖览胜
作者：陆深
朝代：明

芳草天涯路，乘潮舴艋轻。三生今世业，万里一鸥盟。山送杯中影，滩萦枕上声。微风采石渚，圆月岳阳城。赋就渔灯读，诗成旅雁惊。沧浪甘世味，瀺灂足浮名。波静安三峡，云开见两京。逍遥湖海外，吾独羡吾生。
江行望洪都
作者：陆深
朝代：明

吴楚并南纪，风物共清嘉。澄湖富鱼鸟，联山起龙蛇。人力务稼穑，土膏杂桑麻。秋气日渐劲，四野垂幽花。旌旗发前澨，楼船奏清笳。极目有嘉致，兀坐澹不哗。云开帝子阁，水深高士家。南浦馀碧波，西山结绮霞。抚此大藩地，岂曰盛繁华。缅惭寄民瘼，何以荅晨衙。
汶上
作者：陆深
朝代：明

汶上栖贤地，风尘愧此行。天寒日力短，道远旅魂惊。不醉任城酒，空怀贺监情。浮云亦何意，常为碧山横。
沛县二首
作者：陆深
朝代：明

人言捧土塞黄河，丞相开河怨亦多。晓日卧龙冈上望，白沙如绣涌层波。山东列郡尽王臣，汉室公卿俱负薪。侍臣欲献河清颂，天运中兴属圣人。
沛县二首·其一
作者：陆深
朝代：明

人言捧土塞黄河，丞相开河怨亦多。晓日卧龙冈上望，白沙如绣涌层波。
沛县二首·其二
作者：陆深
朝代：明

山东列郡尽王臣，汉室公卿俱负薪。侍臣欲献河清颂，天运中兴属圣人。
沛水行
作者：陆深
朝代：明

沛水东决如沸汤，家家水痕强半墙。麦苗不收枣树烂，鸡犬缚尽无糟糠。河上丈夫七尺身，插标牵女立水滨。自言丰年娶得妇，结发甫能勾十春。隔年生女如获宝，阿翁提携阿㜑抱。两岁三岁学步行，邻里尽誇皮肉好。今秋粮限不过年，县官点夫夜拽船。可怜此女八岁馀，决劵只卖四百钱。钱财入手容易尽，但愿分投避饥馑。借问上船何处州，异日经过烦附信。答言家住越州城，绿树青山好托生。桑树养蚕常着帛，湖田种稻早炊粳。听罢那禁双泪流，相逢只合死前休。闻道越中多赋敛，父北儿南两地愁。
沛水行
作者：陆深
朝代：明
体裁：古风

沛水东决如沸汤，家家水痕强半墙。麦苗不收枣树烂，鸡犬缚尽无糟糠。河上丈夫七尺身，插标牵女立水滨。自言丰年娶得妇，结发甫能勾十春。隔年生女如获宝，阿翁提携阿婆抱。两岁三岁学步行，邻里尽誇皮肉好。今秋粮限不过年，县官点夫夜拽船。可怜此女八岁馀，决劵只卖四百钱。钱财入手容易尽，但愿分投避饥馑。借问上船何处州，异日经过烦附信。答言家住越州城，绿树青山好托生。桑树养蚕常着帛，湖田种稻早炊粳。听罢那禁双泪流，相逢只合死前休。闻道越中多赋敛，父北儿南两地愁。
河涨
作者：陆深
朝代：明

轻尘高弄日，新涨急翻江。客子难为夜，乡心不可降。村沽聊取醉，野调自成腔。冥遣怀篇翰，垂帘短过窗。
泛舟
作者：陆深
朝代：明

乾坤湖海总浮沤，风月图书共一舟。向晚酒阑何处宿，芦花千顷近沙鸥。
泛黄河
作者：陆深
朝代：明

淼淼望不极，连天送浊流。浮沈经塞外，淘洗向中州。鸥弄千帆雨，沙明两岸秋。灵槎频讯问，乘兴欲遨游。
泾阳道中晓行
作者：陆深
朝代：明

古树捎残月，孤灯映远村。闻鸡怜旷野，驱马上高原。恋主心逾切，安身事不烦。东风吹晓梦，只许绕柴门。
洗竹
作者：陆深
朝代：明

兰以当门锄，竹缘太密洗。托身苟失所，彼美徒漫尔。郊居时雨馀，茅芜手自启。好风来林端，烦曦荫树底。生事虽甚微，粗足办盐米。会心即交游，异姓等兄弟。吾行迫始衰，聊复勤四体。伐檀讥素餐，相鼠歌有礼。
洛阳书怀
作者：陆深
朝代：明

河山天地此中州，千古风云拥上游。王气不消天正远，元功犹在水常流。几时荆棘铜驼巷，何处隋唐五凤楼。六十头颅身万里，香山洛社愧前修。
浣溪沙·都下思家
作者：陆深
朝代：明

绿送蛟冰出御沟。黄回鹅柳覆朱楼。一场春睡替春愁。踪迹似鸿浑未定，岁华如水只东流。家住青山碧海头。
浪淘沙·寒夜斋居
作者：陆深
朝代：明

寒漏夜迟迟。紧闭柴扉。破窗风透暗丝丝。半灭瓦灯书满案，独自支颐。惆怅少年时。没个人知。纸屏刚有影追随。滴滴泪痕弹不了，一把相思。
淇县道中雨泞
作者：陆深
朝代：明

雨深泥滑滑，一步九跻攀。世路分南北，人情念往还。湿云萦细柳，龙气隐高山。想像歌淇澳，何如蜀道间。
淮阴祠
作者：陆深
朝代：明

是非千载总成空，满地凄凉在眼中。落叶数声秋雨暗，女墙寒影夕阳红。旌旗南国悲游辇，圭璧东陲想故宫。书剑扁舟乘夜发，拥炉閒坐读周公。
清凉石
作者：陆深
朝代：明

炙手熏心事已多，晓凉来抚石盘陀。不争可受千人坐，无事应须百遍过。初日射林光历乱，懒云将雨湿嵯峨。夜深或有骑牛到，堪和南山扣角歌。
清明出行阡丘
作者：陆深
朝代：明

病来廿日始胜冠，花柳清明满画阑。二月光阴半晴雨，百年尘世几悲欢。王孙芳草连天碧，燕子东风作阵寒。万事山头一抔土，麒麟留得后人看。
清明前一日过毗陵
作者：陆深
朝代：明

老去逢春春更妍，杏花开烂柳含烟。风旂金鼓频过寺，石岸楼台远接天。潮信有期通大海，赏心如昨换流年。禁烟时节江南路，画里山川行画船。
清明后一朝见桃花有感
作者：陆深
朝代：明

玄都观里到应迟，前度刘郎鬓已丝。燕语莺啼有何意，石桥流水至今疑。一枝带雨比颜色，千树蒸霞劳梦思。莫遣渔郎重问路，此中元少外人知。
清明日半轩前丁香盛开偶题
作者：陆深
朝代：明

小院回廊曲曲深，为谁频结雨中心。东风吹到第几信，节序俄惊百五临。簇簇紫茸如可咽，萧萧华发岂胜簪。故园买去开还早，相伴溪梅水竹林。
清河东渡
作者：陆深
朝代：明

乳鸭苗鱼促刺稠，紫茸翠带弄轻柔。渡船人语回风细，疑是江南小埠头。
清河晓发
作者：陆深
朝代：明

清霜肃晴野，秣马乘暗发。长逵会凄风，疏林薄残月。三五东方星，横斜北斗没。似闻度前陂，苦寒伤马骨。
渡江
作者：陆深
朝代：明

几日江南路，灵旗发画船。江流馀旧日，山色入新年。风细蛟龙卧，云开虎豹眠。夕阳京口闸，吟兴酒尊前。
渡江
作者：陆深
朝代：明

本有江南水竹情，谬持华藻谒承明。四年五向金焦渡，万里重为晋冀行。臣罪每蒙明主贳，吏文先为故人惊。风前又听沧浪起，两鬓霜寒一棹轻。
渡江
作者：陆深
朝代：明

桂楫兰桡江水生，前麾小队渡江行。人生几度东风面，花信一番春雨晴。初日出林光欲动，丰泥逐马滞犹轻。少年游钓难忘处，莫怪丘园太有情。
渡淮放歌
作者：陆深
朝代：明

出门江南花无数，行尽淮南春欲暮。风霜添上鬓丝繁，颇悔从前好词赋。伊吕分明道可行，孔孟咄嗟时不遇。故人衮衮俱公侯，频岁劝予劳尺素。亦有封章达姓名，曾傍重瞳屡回顾。忆昨素冠成陛辞，天子中兴初践祚。八年林卧心常悬，一捧部符躬莫措。玉堂天高旧梦回，青宫地切新恩误。万分何补等涓埃，五十无闻昩时务。凭将一出期遂初，自保孤忠总如故。长河浊流足风波，飞鹢扬舲竞津渡。携家十口儿女情，居安虑危在云路。遥持一寸报主心，时放歌声和韶頀。
游东石山园
作者：陆深
朝代：明

度壑穿岩窅窱通，好山多在夕阳东。望穷碧海龙宫近，踏破苍苔鸟篆工。花坞四时常带雨，洞门终日细含风。仙踪法界如堪拟，不是蓬壶即华嵩。
游乌尤寺
作者：陆深
朝代：明

插天一柱障东南，高下僧房共佛龛。巫峡地灵劳锁钥，峨眉天险隔烟岚。常惊虎豹蹲苍莽，疑有蛟龙起碧潭。为问鱼虫笺尔雅，景纯曾此事幽探。
游五台
作者：陆深
朝代：明

五云常覆五台端，天近清都特地寒。涧道千年冰未化，林梢一夜雨初乾。黄河紫塞依依见，碧殿朱楼面面看。万壑千岩青未了，更从高处望长安。
游储芋西园池乘月夜汎
作者：陆深
朝代：明

峰峦岩壑俯中流，何处三山与十洲。新雨不妨泥滑滑，好风先送水悠悠。鸥无机事迎人下，客有高怀尽日留。向晚星河迷上下，笙歌灯火木兰舟。
游归宗岩
作者：陆深
朝代：明

异境灵源閟复开，直从一水接三台。闽山形槩何如此，朋辈登临有几回。片石陨空风出洞，孤松架壑昼闻雷。白云巳满层台下，云里更寻高处台。
游昭庆寺
作者：陆深
朝代：明

秋风昭庆寺，初日满回廊。地古松能偃，山深橘未霜。移舟还傍麓，著屐试登堂。高阁凌云表，凭阑意自长。
游武夷
作者：陆深
朝代：明

清游妙得此山中，一度来过一不同。泉石烟霞时上下，阴阳昏晓自西东。溪流九曲层层去，云锁千峰面面通。向晚天风堕仙乐，月明知是武夷宫。
游武夷二首
作者：陆深
朝代：明

武夷宫前九曲溪，好峰多在夕阳西。仙人飞度无行径，过客跻攀有杖藜。草树阴阴连碧落，风烟袅袅引丹梯。相传亦是秦人隐，何必桃源路始迷。日日溪头风日清，棹歌声里镜中行。千岩万壑不知处，芳草幽花苦问名。照影碧潭怜我老，分秋华月向谁明。山川如画人如玉，望阙怀乡无限情。
游武夷二首·其一
作者：陆深
朝代：明

武夷宫前九曲溪，好峰多在夕阳西。仙人飞度无行径，过客跻攀有杖藜。草树阴阴连碧落，风烟袅袅引丹梯。相传亦是秦人隐，何必桃源路始迷。
游武夷二首·其二
作者：陆深
朝代：明

日日溪头风日清，棹歌声里镜中行。千岩万壑不知处，芳草幽花苦问名。照影碧潭怜我老，分秋华月向谁明。山川如画人如玉，望阙怀乡无限情。
游润州城南诸山
作者：陆深
朝代：明

日斜始取路，春服遂游行。街回复巷转，西望见岒岭。道旁车轮推，呦呦何嘤嘤。平涛灌时蔬，健妇日把耕。意惬勚不辞，奋步直前征。荆榛钩我衣，烟霏拂我缨。忽焉凌绝顶，俯视江与城。一气漫浩浩，清飙四傍生。藉草聊小憩，为乐不可名。暮景渐微茫，欲下仍含情。
游虎丘憩剑池上作
作者：陆深
朝代：明

盘石广且平，万木郁以苍。中有高楼台，翼翼何煌煌。黄金涂殿柱，五色错中堂。问是谁所居，缁衣礼空桑。感此金石固，变迁不可量。始因伯业显，中更晋诸王。况以血肉躯，焉得久乐康。促膝临涧水，涧水清且光。澄碧照我衣，可辨黑白黄。俯身濯长缨，素手激清凉。适意易为别，怅怅不能忘。
游金山次唐韵
作者：陆深
朝代：明

过水金山寺，真怜地脉分。潮声生绝壁，江影堕孤云。凉吹先秋到，长歌入夜闻。登临殊不极，斜日伴微醺。
湖泊阻风
作者：陆深
朝代：明

风水一相激，江湖因改形。去来本无定，恩怨空有情。客路遥山瞑，渔灯极浦明。卧龙何处所，归雁自知更。
满林风雨图
作者：陆深
朝代：明

山林何处无风雨，不似人情翻覆间。我有一区江上宅，几回蓑笠夜深还。
漫兴
作者：陆深
朝代：明

水郭江村不受尘，惟将石竹伴閒身。玲珑漏月看云骨，潇洒含风对玉人。
漫兴二首
作者：陆深
朝代：明

两两鸟对语，翩翩燕又来。草堂浑似昔，时有好花开。帘纹青窣地，桥影碧涵波。江馆腾腾路，渔郎款款歌。
漫兴二首·其一
作者：陆深
朝代：明

两两鸟对语，翩翩燕又来。草堂浑似昔，时有好花开。
漫兴二首·其二
作者：陆深
朝代：明

帘纹青窣地，桥影碧涵波。江馆腾腾路，渔郎款款歌。
漫兴五首
作者：陆深
朝代：明

花枝压雨粉墙偏，淡白轻红尽可怜。独立晓风无限意，为谁零落为谁妍。月明吹彻紫鸾箫，火宿沉檀暖未消。风送海潮来别浦，卖鱼人过竹西桥。溪亭山馆隔花分，更起江楼和水云。八月木犀风雨信，遍抽缃帙散香芸。萧萧凉雨报秋衣，云影岚光锁翠微。人在竹窗初睡起，坐看蛛网织危机。水芳无数长溪毛，秀色遥连翠浪高。欲寄佳人无处所，漫依楚调注离骚。
漫兴五首·其一
作者：陆深
朝代：明

花枝压雨粉墙偏，淡白轻红尽可怜。独立晓风无限意，为谁零落为谁妍。
漫兴五首·其三
作者：陆深
朝代：明

溪亭山馆隔花分，更起江楼和水云。八月木犀风雨信，遍抽缃帙散香芸。
漫兴五首·其二
作者：陆深
朝代：明

月明吹彻紫鸾箫，火宿沉檀暖未消。风送海潮来别浦，卖鱼人过竹西桥。
漫兴五首·其五
作者：陆深
朝代：明

水芳无数长溪毛，秀色遥连翠浪高。欲寄佳人无处所，漫依楚调注离骚。
漫兴五首·其四
作者：陆深
朝代：明

萧萧凉雨报秋衣，云影岚光锁翠微。人在竹窗初睡起，坐看蛛网织危机。
漫兴六首
作者：陆深
朝代：明

东风成阵落红稀，日日溪头坐钓矶。传语白鸥休避我，此心虽在已忘机。好山多在夕阳西，十曲清溪护石堤。临水草堂春事晚，垆香惊堕燕衔泥。麦秀风行宿雨乾，苧罗衣袂薄生寒。行藏欲问吾何似，尽日花开独倚阑。一卧林居独下帏，斩新时物换春衣。丝丝细柳湾湾水，步到前村看雁飞。细柳新蒲已满溪，独寻春过小桥西。奚囊佩得诗多少，欲寄相思手自题。满蓑风雨楚江天，钓得鲈鱼不卖钱。十里溪桥趁归路，酒垆茅屋背花眠。
漫兴六首·其一
作者：陆深
朝代：明

东风成阵落红稀，日日溪头坐钓矶。传语白鸥休避我，此心虽在已忘机。
漫兴六首·其三
作者：陆深
朝代：明

麦秀风行宿雨乾，苧罗衣袂薄生寒。行藏欲问吾何似，尽日花开独倚阑。
漫兴六首·其二
作者：陆深
朝代：明

好山多在夕阳西，十曲清溪护石堤。临水草堂春事晚，垆香惊堕燕衔泥。
漫兴六首·其五
作者：陆深
朝代：明

细柳新蒲已满溪，独寻春过小桥西。奚囊佩得诗多少，欲寄相思手自题。
漫兴六首·其六
作者：陆深
朝代：明

满蓑风雨楚江天，钓得鲈鱼不卖钱。十里溪桥趁归路，酒垆茅屋背花眠。
漫兴六首·其四
作者：陆深
朝代：明

一卧林居独下帏，斩新时物换春衣。丝丝细柳湾湾水，步到前村看雁飞。
潞河候水次张石川韵
作者：陆深
朝代：明

心同野鹤恣高飞，学得屠龙与愿违。魂梦九天双凤阙，江湖满地一渔矶。安身已办乌皮几，称体新裁白苧衣。赖有河边同载客，不应林下见犹稀。
潞河发舟两日夜始抵和合驿
作者：陆深
朝代：明

快路日千里，畏途肠九回。古难当蜀道，今日下燕台。柳色连村暗，波光映日开。北山如有待，猿鹤未应猜。
潼关会
作者：陆深
朝代：明

单马潼关会，阿瞒来送虏。不恨事无成，但恨事不武。马将军，人中虎。力能捉曹公，眼当空许褚。英雄成败常有幸，舞阳杀人十四五。
瀛海图为李宗易谕德歌
作者：陆深
朝代：明

天南咫尺帝城隅，山灵水秀相盘纡。中有瀛海接银汉，吞九云梦涵五湖。太行西来走其下，排列七十二朵青珊瑚。微风吹波縠纹净，明月照影骊珠孤。汪汪千顷荡星斗，上下一碧随鸥凫。世传神龙有窟宅，霹雳惊起头角殊。化为霖雨洒六合，波涛壁立风云粗。须臾光霁变天地，荏苒花柳呈芳腴。我闻弱流三万远隔扶桑外，六鳌三岛空传呼。玉堂学士李太白，家住瀛海真蓬壶。水心楼阁开云母，风外帘栊蹙浪珠。有时倚槛一长眺，宛见云中五色清虚都。心胸已着秘书省，殿陛恭承子大夫。青钱万选绝代有，白璧连城天下无。频年文场拔董贾，昨岁武举罗孙吴。庙堂自当金玉器，鼎鼐竟与盐梅俱。周家申甫嵩岳降，苏氏轼辙眉山枯。大贤应运重得地，瀛海似也非其徒。江南程生近好手，点缀金碧工调朱。经营意匠入窅眇，翻取商岩旧典谟。玉颜丈人古冠佩，疑是退直金銮趋。手挥一筹探海水，坐见清浅连桑榆。鲁连高蹈带侠气，仲子汗漫甘乘桴。君不见张子房，借前箸为汉驱。请看此筹一下，能奠万古之皇图。
火花次杨东滨韵
作者：陆深
朝代：明

巧凭铢两结根芽，暗里机关顷刻花。风火阵中疑带雨，楼台影里半为霞。催开始信由人力，摇落宁须待岁华。文菊瓶梨俱烂熳，好开怀处是还家。
点绛唇·冬日怀乡
作者：陆深
朝代：明

千尺京尘，斜阳没处西风弄。小楼夜永。铁马丁当动。衬贴愁怀，那更寒筹送。泪痕冻。天涯不了，遮断还乡梦。
点绛唇·送县侯张八峰行取进京
作者：陆深
朝代：明

县绕清江，桃花红处春波绿。画栏曲曲。风动帘纹蹙。镇日鸣琴，有个人如玉。烦推毂。鹤书高荐，选入黄金屋。
猛虎行
作者：陆深
朝代：明

天生尔物何雄发，咆哮一声振林樾。伥魂离离腥风动，山下行人竖毛发。乳子曾闻昔扰驯，食牛谁料今搪突。太山啼妇那忍闻，血肉纵横叠枯骨。君不见东家近日射生手，弯弓百步能穿柳。
率童仆出田
作者：陆深
朝代：明

旭日照桑坞，乳鸠拂林坳。农务日就理，驾言赴东皋。东皋有佳适，云是江海交。弥望眇孤帆，凌空俯危巢。伯禹功未泯，季札风犹高。戢戢出士女，田田及土膏。鹿门有遗响，子云徒解嘲。违已讵非病，喟予伤系匏。
玉华杂咏七首 其一 玉华山
作者：陆深
朝代：明

海风吹海雨，飞过玉华山。山中人不见，窈窕翠微间。得月乘鸾度，开云放鹤还。
玉华杂咏七首 其七 鹤舟
作者：陆深
朝代：明

买得青田种，相携共一舟。碧箫吹夜月，飞度百花洲。借问华亭唳，何如赤壁游。
玉华杂咏七首 其三 万柳塘
作者：陆深
朝代：明

千条万条黄，垂柳复垂杨。连云难辨色，荫月不留光。幸不当岐路，别离那复伤。
玉华杂咏七首 其二 白云窝
作者：陆深
朝代：明

云来如有情，云归本无迹。归去群山青，来时林树白。窝中卧云人，偶值爱云客。
玉华杂咏七首 其五 韩山
作者：陆深
朝代：明

一发韩江水，韩山相对起。扁舟乘海潮，回首渺千里。上流春雨多，夷犹弄清泚。
玉华杂咏七首 其六 越王走马埒
作者：陆深
朝代：明

燕台骨已朽，渥洼种未生。何年走马埒，尚带越王名。榕叶斜阳外，坐看海云轻。
玉华杂咏七首 其四 望湖楼
作者：陆深
朝代：明

登楼望澄湖，楼高湖面小。金波月里秋，青草雨中晓。心閒境逾静，悠然见鱼鸟。
玉华杂咏七首·玉华山
作者：陆深
朝代：明

海风吹海雨，飞过玉华山。山中人不见，窈窕翠微间。得月乘鸾度，开云放鹤还。云来如有情，云归本无迹。归去群山青，来时林树白。窝中卧云人，偶值爱云客。千条万条黄，垂柳复垂杨。连云难辨色，荫月不留光。幸不当岐路，别离那复伤。登楼望澄湖，楼高湖面小。金波月里秋，青草雨中晓。心閒境逾静，悠然见鱼鸟。一发韩江水，韩山相对起。扁舟乘海潮，回首渺千里。上流春雨多，夷犹弄清泚。燕台骨已朽，渥洼种未生。何年走马埒，尚带越王名。榕叶斜阳外，坐看海云轻。买得青田种，相携共一舟。碧箫吹夜月，飞度百花洲。借问华亭唳，何如赤壁游。
玉华杂咏三首 其一 蓬壶
作者：陆深
朝代：明

群仙历万劫，三山乘六鳌。琪树连瑶草，珠宫贝阙高。归来玉华子，新制六铢袍。
玉华杂咏三首 其三 问月台
作者：陆深
朝代：明

月出青山外，浮云为扫开。缺圆缘底事，弦望孰相催。有言俱不省，流影照高台。
玉华杂咏三首 其二 碧香阁
作者：陆深
朝代：明

雨洗碧色鲜，风来清香远。田田既堪悦，亭亭若可饭。幽期当南轩，微波坐成晚。
玉华杂咏三首·蓬壶
作者：陆深
朝代：明

群仙历万劫，三山乘六鳌。琪树连瑶草，珠宫贝阙高。归来玉华子，新制六铢袍。雨洗碧色鲜，风来清香远。田田既堪悦，亭亭若可饭。幽期当南轩，微波坐成晚。月出青山外，浮云为扫开。缺圆缘底事，弦望孰相催。有言俱不省，流影照高台。
玉山西下换小舟乘月
作者：陆深
朝代：明

平生爱山水，清兴此宵偏。两岸争开画，中流独进船。星河相隐映，波月共婵娟。又向滩声里，珠明练倒悬。
玉山西下换小舟乘月
作者：陆深
朝代：明

怀玉溪山路，依稀记昔年。秋风南国客，明月下泷船。苦爱沧浪曲，谁歌白石篇。甘棠是何物，千古使人怜。
王兵宪于泽以二力士送予遣还二首
作者：陆深
朝代：明

雕弓羽箭烂银鞶，白马朱缨错绣鞍。踏雪护行三百里，一行骑射万人看。红袍白面好儿郎，燕赵豪华独擅场。赠汝长缨三百尺，楼兰西去缚名王。
王兵宪于泽以二力士送予遣还二首·其一
作者：陆深
朝代：明

雕弓羽箭烂银鞶，白马朱缨错绣鞍。踏雪护行三百里，一行骑射万人看。
王兵宪于泽以二力士送予遣还二首·其二
作者：陆深
朝代：明

红袍白面好儿郎，燕赵豪华独擅场。赠汝长缨三百尺，楼兰西去缚名王。
王昭君
作者：陆深
朝代：明

却抱琵琶别汉宫，长城万里戍楼空。一身远嫁从明主，半面新妆付画工。云外不殊青琐月，塞前初？黑山风。异乡景物新相识，无限悲欢晓角中。
王昭君
作者：陆深
朝代：明
体裁：七言律诗

却抱琵琶别汉宫，长城万里戍楼空。一身远嫁从明主，半面新妆付画工。云外不殊青琐月，塞前初�黑山风。异乡景物新相识，无限悲欢晓角中。
理园
作者：陆深
朝代：明

庭下石齿齿，水际花冥冥。宿痾霁暑雨，时还枕孤亭。百虑静以遣，世纷老旋经。所存复馀几，兀然顾兹形。呼童理荒秽，森爽出众青。宣父叹后凋，湘累眷芳馨。孰云草木姿，奄忽随飘零。持此遂久要，庶以娱暮龄。
瑞应堂留别所知二首
作者：陆深
朝代：明

世间好事一百一，春日丽辰三月三。此地故人还故国，他时江北望江南。四面有山皆入座，一年无日不看花。如何又踏朝天路，春水楼船漾浅沙。
瑞应堂留别所知二首·其一
作者：陆深
朝代：明

世间好事一百一，春日丽辰三月三。此地故人还故国，他时江北望江南。
瑞应堂留别所知二首·其二
作者：陆深
朝代：明

四面有山皆入座，一年无日不看花。如何又踏朝天路，春水楼船漾浅沙。
瑞虹
作者：陆深
朝代：明

江湖住傍青山好，舟楫来惊白浪多。两岸菰蒲回鹳鹤，中流风雨长蛟鼍。书随驿使心先寄，秋逐年光鬓已皤。一曲沧浪多少意，况堪重听楚声歌。
甲戌二月十三日大雪厚数寸晚得月书事
作者：陆深
朝代：明

琼瑶满地月华明，寒勒东风过海城。午夜梦魂清化蝶，蚤春心赏负流莺。半空台殿疑无影，几处江湖尚有情。泽国年年候农事，恐惊风雨报西成。
甲戌四月八日再游龙华有述
作者：陆深
朝代：明

六日龙华两度游，陆行骑马水行舟。风云塔院松将暝，烟火村家麦已秋。病到静馀初减药，望穷天际更登楼。桑榆苦爱清江曲，常愧山僧半日留。
甲申元旦待漏入县斋随班
作者：陆深
朝代：明

楼阁参差一水西，揽衣犹自候朝鸡。葭灰巳应三阳转，帝座遥瞻北斗低。步入花封和雪动，声传嵩祝倚云齐。太平有象君王圣，天保诗篇手自题。
甲辰元宵后二夜观市灯
作者：陆深
朝代：明

好怀佳节是乡园，歌舞楼台开上元。万里团圞春正月，千家灯火水西村。太平有象瞻天阙，老大何心倚市门。但愿年年同此夕，田蚕花竹长儿孙。
画松行
作者：陆深
朝代：明

毕偃去已远，马夏新有声。携将秦大夫，从事褚先生。幽篁压枝兔丝飏，雪后冰前俨相向。浅红腻紫多好颜，端合低头丈人行。蛰龙一夜闻雷起，况复笙篁风满耳。县斋昼静帘影重，聊伴诗书当行李。君不见前年营建采山林，竹头木屑俱千金。天南别有擎空树，回岩叠嶂深更深。岂不中梁栋，地僻诚难寻。由来才大难为用，始觉良工真苦心。
畏虎
作者：陆深
朝代：明

君畏浦，我畏虎，两情慊慊各不武。浦有舟航，虎不可主。丛牙雪白舌有火，利爪中人如捋土。东村西落豚犬空，山前老嫠泪如雨。浦头潮落水不波，浦儿五岁能摇橹。白蘋芳芷鸿雁高，楼船横济鸣箫鼓。我歌君莫嗔，君还听我语。未闻虎渡河，但见君渡浦。
留布金寺
作者：陆深
朝代：明

宿宿俱投寺，行行莫问津。麦波摇落日，花雨恋残春。水国攻农事，禅房清世尘。乡心与野意，从此往来频。
留题凌云
作者：陆深
朝代：明

凌云殿阁倚江开，三面江流抱石台。远浪贴天成绮縠，旧题多日长莓苔。下临风雨空三蜀，高处星辰接上台。一为赏心留胜槩，还看秀色产奇才。
留题董子元紫冈别业
作者：陆深
朝代：明

江流南下第三冈，曲径回阑绕画廊。最是杏花春色里，縠纹浮动木兰堂。
番阳察院课种竹
作者：陆深
朝代：明

偶来种竹当公事，此去成林知好看。春雨龙孙过墙起，月明凤羽满溪寒。恍疑台殿临淇水，旋着阑干护石坛。欲报所思频怅望，自将颜色比琅玕。
疑冢
作者：陆深
朝代：明

疑冢七十二，冢冢浑相似。春风草又青，斜日牛羊里。
病中檐外石榴花盛开
作者：陆深
朝代：明

病卧高楼伤客心，隔帘花发昼阴阴。朱房宿露辉朝日，碧叶穿云映远岑。大椀移栽今满地，茂陵回首欲沾襟。一枝为插如年少，愁鬓天涯不上簪。
病中檐外石榴花盛开
作者：陆深
朝代：明
体裁：七言律诗

病卧高楼伤客心，隔帘花发昼阴阴。朱房宿露辉朝日，碧叶穿云映远岑。大碗移栽今满地，茂陵回首欲沾襟。一枝为插如年少，愁鬓天涯不上簪。
病后闭关
作者：陆深
朝代：明

万里桥边万里身，西风摵摵鬓毛新。天应怜我长为客，事到求名始累人。满院苍苔行省宅，一川黄叶大江滨。少陵老去多秋兴，且傍云山结四邻。
病愈
作者：陆深
朝代：明

细煮参苓拥弊裘，满城风雪送春愁。下帏强作还家梦，蝴蝶冲寒不过楼。
病起清河阻风因删次俚语
作者：陆深
朝代：明

十日滩头坐，一日过九滩。去者得顺风，来者生怨叹。人心险不测，对面九疑山。一言悟主三冬热，半句伤人六月寒。
病起独坐东堂
作者：陆深
朝代：明

斜倚绳床落照东，一帘秋意捲西风。金丹换骨谁曾见，欲起衰颜借酒红。
病起独坐东堂
作者：陆深
朝代：明

病后光阴迥不同，怯寒嗔热怕当风。不知短发缘何事，尽点霜华入镜中。
病起见庭萱有作
作者：陆深
朝代：明

堂背花开空复情，客衣偏感岁年更。满庭绿荫飞新燕，无数乡心啼乱莺。病后强题眠食健，镜中常为鬓毛惊。黄金台上频回首，惭愧当时买骏名。
癸巳春日崔东洲蒋东晓陆体斋诸同寅作湖山之行
作者：陆深
朝代：明

早春风日未全和，十里湖堤小队过。歌舞楼台聊复尔，兴亡今日竟如何。三竿日影山中寺，千树梅花水上坡。面面紫青看不厌，好峰偏向夕阳多。
登凤凰山绝顶
作者：陆深
朝代：明

南山佳气郁嵯峨，特地扁舟百里过。缓步暗扶筋力倦，高登偏觉海天多。闺中素练衣初具，天上风云气向和。却立许时惭大手，磨崖欲写中兴歌。
登华山至青坪
作者：陆深
朝代：明

群玉峰头铁锁寒，周秦遗事共漫漫。山从拔地五千仞，路向穿云十八盘。上界楼台悬日月，下方风雨长波澜。乾坤不博蒙头睡，一借神仙蜕骨看。
登南广福钟楼
作者：陆深
朝代：明

百尺阑干围暮钟，江流曲曲卧真龙。望穷南亩栖禾黍，天放西风吹菊松。落日楼台俱渺渺，浮云舟楫自重重。凌空为尽悲秋兴，一上高楼兴转浓。
登太白楼
作者：陆深
朝代：明

夜郎一去几千秋，尚有任城太白楼。身后功名空自好，眼前汶泗只交流。当年狂客心偏恋，近代风人谁与俦。拍碎阑干呼不起，月明风细忆神游。
登楼
作者：陆深
朝代：明

小楼西下小西湖，淼淼烟波望转孤。连日南风吹不歇，自添新水浸菖蒲。
登楼
作者：陆深
朝代：明

掉臂归来万里身，倚阑无数物华新。细寻往事知多少，我是明年五十人。
登祭江亭
作者：陆深
朝代：明

春深羊傅庙，江涌鹿门山。一上孤亭望，遥空独鹤还。浪沙明浴日，苔砌晕成斑。耆旧登临地，高风乍可攀。
登翠华岩上洞
作者：陆深
朝代：明

穷高畅远瞩，跻胜酬良缘。京尘动千尺，往来成岁年。偶上翠华洞，閒寻旧镵镌。无烦辨人代，惟知出风烟。长安近捧日，韦曲低去天。惟皇朝万国，声教被八埏。振策一以眺，高云下渊泉。德辉九苞凤，形势百足蚿。
登翠微恭望长陵有述
作者：陆深
朝代：明

春深王气蔼重重，身到中天望转浓。近接星辰看拱极，遥从江汉识朝宗。风回乔木千章合，时有祥云五色封。一自鼎湖仙去后，万年弓剑閟真龙。
白槿
作者：陆深
朝代：明

寻常红与紫，不及淡梳妆。木槿篱边过，冰肌照拒霜。
白鹿洞游眺
作者：陆深
朝代：明

亭台高下恣登临，泉石松篁处处寻。一径莓苔无俗辙，四时弦诵有清音。人逢胜境功名薄，山到斜阳紫翠深。五老不随云雨变，卜邻初见古人心。
直河晚泊
作者：陆深
朝代：明

落日青山好，舟行复见山。楚天穷眺望，河水正潺湲。沙岸人争渡，柴扉夜不关。向来戎马地，此夕且开颜。
看云
作者：陆深
朝代：明

筠簟瑩冰纹，开帘卧看云。随风还作阵，映水复成文。出岫连绵起，奇峰次第分。更能呈五色，持此献明君。
看云
作者：陆深
朝代：明
体裁：五言律诗

筠簟莹冰纹，开帘卧看云。随风还作阵，映水复成文。出岫连绵起，奇峰次第分。更能呈五色，持此献明君。
睢阳礼月
作者：陆深
朝代：明

金鼓声繁夜向阑，叩天无计路漫漫。埋将桂树三千丈，失却姮娥十二阑。后羿弯弧空躩铄，玉川流涕正汍澜。由来天上成亏事，付与人间仔细看。
石斋歌
作者：陆深
朝代：明

关西夫子今元老，有石当斋斋更好。疑从天上堕支机，似向瀛洲擘琼岛。磨砺堪为百世师，璠玙不数连城宝。星光璀璨太白精，云根崒嵂西川道。早年充贡来明庭，玉堂紫阁静仪刑。擎天八柱开黄道，障海千寻掣巨灵。有时条理振韶夏，百兽率舞游鱼听。孤标共仰积铁壁，大手为勒磨崖铭。授书空传谷城叟，汉室开基一培塿。何如五色补天材，元付当年取日手。石斋峨峨高入云，四海苍生共翘首。万年永藉圣朝安，再拜为歌仁者寿。
石桥谣
作者：陆深
朝代：明

一挥千黄金，不如一石梁。江水险不测，人命薄于霜。南州十月水涯降，临流不渡愁褰裳。家住江水北，市在江水阳。朝渡给薪米，暮渡携酒浆。有时浪急石齿齿，对面千里空断肠。东邻周封君，有子登玉堂。一朝发私帑，波面流虹光。方车结驷若坦道，石可泐，德难忘。
石铁村乘月行
作者：陆深
朝代：明

片月新秋里，行人山路中。晚凉微带露，宿雨尚含风。星炬参差列，肩舆窅窱通。去程迷远近，时复问西东。
破晓出水西门往江口途中作
作者：陆深
朝代：明

城西买马滑冲泥，总为风光候指挥。拍案寒潮惊晓枕，过江残雪上春衣。梅花野寺初闻磬，杨柳村居半掩扉。曙色渐分人渐远，五云双阙拥朝晖。
碧云寺
作者：陆深
朝代：明

鸟道千盘迥，羊肠一径斜。年年二三月，红杏碧桃花。
碧云寺观泉
作者：陆深
朝代：明

堂辞白玉前，寺到碧峰下。石幢插渚波，贝叶翻般若。循除决清泉，此境极潇洒。琤琮金佩传，宛转玉绳泻。缅怀川上心，临流叹不舍。曾闻貂珰雄，挥金事游冶。高台相掩映，松篁杂梧槚。似识舟壑安，宁知蕉鹿假。止观等殷鉴，洗酌泛周斝。
礼成下坛时天宇朗霁
作者：陆深
朝代：明

星桥阁道倚层霄，一径天关紫翠遥。合殿椒兰含瑞气，九重烟雾锁春宵。万年天子调元化，四海诸侯奉大朝。天意直教明主识，风云尽捲雪全消。
禁中斋夜
作者：陆深
朝代：明

寂寂斋心夜气浓，玉河西下凤楼东。忽惊凡骨留天上，赖有仙僚共雪中。莲漏暗通风力劲，琐窗斜映月痕空。大烹本为牛羊荐，鼎鼐调和愧未工。
禁中观雨
作者：陆深
朝代：明

天连仙掌曙光分，龙气遥瞻五色文。山势浮依金殿转，檐声清报玉堂闻。似知佳节催农事，愿比甘霖奉圣君。昔日侍臣怜宋玉，空将丽藻赋行云。
秋丁国学分祀
作者：陆深
朝代：明

瑶坛夜气属秋清，礼殿衣冠肃上丁。风度箫韶闻九奏，露垂银汉转三星。青松团盖飘香篆，白玉围阑映舞翎。圣道弥高垂万古，皇恩罔极授群经。
秋兴三首
作者：陆深
朝代：明

茂苑长洲东复东，江天淼淼夜含风。谁家吹笛关山里，几处征衣捣练中。雁字未成云又合，鱼书欲寄路难通。不知宋玉才多少，只赋悲秋已自工。摇落年光急暮笳，得开怀处是还家。新凉门巷堪罗雀，旧业园田学种瓜。南浦风波看白鸟，东篱消息探黄花。疏慵莫道浑无事，袖手犹能领物华。半空凉籁撼千军，满地秋光锦绣纹。近水芙蓉先带露，故园杨柳欲欺云。凭高万里从今见，行乐三秋自古闻。堪叹扬雄甘寂寞，一生空老太玄文。
秋兴三首·其一
作者：陆深
朝代：明

茂苑长洲东复东，江天淼淼夜含风。谁家吹笛关山里，几处征衣捣练中。雁字未成云又合，鱼书欲寄路难通。不知宋玉才多少，只赋悲秋已自工。
秋兴三首·其三
作者：陆深
朝代：明

半空凉籁撼千军，满地秋光锦绣纹。近水芙蓉先带露，故园杨柳欲欺云。凭高万里从今见，行乐三秋自古闻。堪叹扬雄甘寂寞，一生空老太玄文。
秋兴三首·其二
作者：陆深
朝代：明

摇落年光急暮笳，得开怀处是还家。新凉门巷堪罗雀，旧业园田学种瓜。南浦风波看白鸟，东篱消息探黄花。疏慵莫道浑无事，袖手犹能领物华。
秋兴二首
作者：陆深
朝代：明

春光不比秋光好，料理精神只自知。三月花时常卧病，晚凉日日有新诗。翠竹高梧一径斜，草堂开占白鸥沙。秋来几阵催寒雨，报道芙蓉又着花。
秋兴二首
作者：陆深
朝代：明

细雨兼风若有情，树边楼里伴秋清。候虫灯火黄昏永，客子衣裳白苧轻。魂梦几番偏故国，襟期何处慰平生。壁间更与悲团扇，卧听梧桐落叶声。怅望西山宿雨晴，新凉高阁梦魂清。秋于景物三分变，老觉功名一念轻。日课就荒诗草少，月支无补俸钱赢。长安岁岁逢摇落，宋玉情多鬓易星。
秋兴二首·其一
作者：陆深
朝代：明

春光不比秋光好，料理精神只自知。三月花时常卧病，晚凉日日有新诗。
秋兴二首·其一
作者：陆深
朝代：明

细雨兼风若有情，树边楼里伴秋清。候虫灯火黄昏永，客子衣裳白苧轻。魂梦几番偏故国，襟期何处慰平生。壁间更与悲团扇，卧听梧桐落叶声。
秋兴二首·其二
作者：陆深
朝代：明

怅望西山宿雨晴，新凉高阁梦魂清。秋于景物三分变，老觉功名一念轻。日课就荒诗草少，月支无补俸钱赢。长安岁岁逢摇落，宋玉情多鬓易星。
秋兴二首·其二
作者：陆深
朝代：明

翠竹高梧一径斜，草堂开占白鸥沙。秋来几阵催寒雨，报道芙蓉又着花。
秋初望西山有雾气如雪偶成
作者：陆深
朝代：明

日照西岩晓雾封，恍然遥对雪山峰。奔波十载有万里，云水半生知几重。天上楼台新雨候，长安风物早秋容。长趋馆阁惭无补，日近烟霄五色龙。
秋声
作者：陆深
朝代：明

高阁烦襟生远兴，忽闻凉籁动罗帏。随风已去传鸣柝，傍月还来助捣衣。疑有波涛从地起，独怜乌鹊正南飞。长安此夜悲秋客，细数流年感是非。
秋怀
作者：陆深
朝代：明

仰观流大火，圆魄复西驰。未睹凌霜叶，先见陨风枝。罗帏閟清景，瑶瑟流哀思。掩抑不成调，清商汎朱丝。恐惊高楼妇，荡子阻归期。
秋怀
作者：陆深
朝代：明

斗杓西指申，兴言怀幽诗。玄蝉泣高柳，玉露零泥泥。急景如受驱，少壮诚几时。丈夫怀苦心，飘泊将奚为。悦彼庭前树，芳花缀繁枝。莫俟凉风欺，果实独后期。
秋怀
作者：陆深
朝代：明

斜风细雨满蕉窗，芦花蘋花绕大江。潮上水痕鱼六六，秋随天远雁双双。破除俗累还高卧，韬卷谈锋愿竖降。物色若教供指点，青山合比鹿门庞。
秋怀
作者：陆深
朝代：明

曲径孤亭尽日幽，砧声又动一年秋。诗因才减频留草，老为情多易得愁。天上风云金鼓迥，江南鸿雁稻粱稠。阴晴却恐随朝暮，半月乡书十度修。
秋怀三首
作者：陆深
朝代：明

越人挟燕石，买之曰千金。和氏抱荆玉，至死悲不任。燕石媚光彩，举世倾所钦。彼璞一粗砺，在中诚难谌。不惜大宝湮，伤哉和氏心。鸿鹄非雠人，挽弓欲射之。蜻蛉亦何意，儿童解黏丝。人生寄一世，毁誉安所期。高树多天风，高台多赫曦。贞白苟不亏，岂能随崇卑。试歌清庙篇，馀音遏流云。千人掩耳过，万人不为闻。转歌后庭曲，和者日纷纭。已矣何足论，吞声泪沄沄。
秋怀三首·其一
作者：陆深
朝代：明

越人挟燕石，买之曰千金。和氏抱荆玉，至死悲不任。燕石媚光彩，举世倾所钦。彼璞一粗砺，在中诚难谌。不惜大宝湮，伤哉和氏心。
秋怀三首·其三
作者：陆深
朝代：明

试歌清庙篇，馀音遏流云。千人掩耳过，万人不为闻。转歌后庭曲，和者日纷纭。已矣何足论，吞声泪沄沄。
秋怀三首·其二
作者：陆深
朝代：明

鸿鹄非雠人，挽弓欲射之。蜻蛉亦何意，儿童解黏丝。人生寄一世，毁誉安所期。高树多天风，高台多赫曦。贞白苟不亏，岂能随崇卑。
秋怀十二首
作者：陆深
朝代：明

景物逢秋老更成，峡猿何必断肠声。习家池上歌如沸，庾亮楼头月正明。万里山川催木叶，五更钟鼓动江城。当年与赐金茎露，梦断空瞻白玉京。天阔风高秋意多，青山如削水层波。知归玄鸟遥怜汝，向晚黄花独奈何。故国笙歌遗玉树，前朝荆棘有铜驼。兴亡亦是浮云事，古往今来鬓自皤。碧草幽花满故园，南山卧对久忘言。年来行李书千卷，老去生涯水一村。已辨弓蛇还石虎，毋烦怨鹤与惊猿。秋光更比春光好，蜂蝶纷纷不到门。青灯挑雨不成眠，爱听芭蕉夜似年。去日苦多无计款，浮生如寄定谁贤。成功白发冯唐老，好事青山谢客偏。他日向平粗毕愿，懒云秋水护沙田。斗帐香消病骨轻，少年忆得赋秋声。青藜火煖西风劲，白玉堂深昼漏清。上帝云霄陪绛节，仙人星汉湿金茎。高山流水空瞻溯，秖恐涓埃报未成。閒阶积雨长莓苔，药裹诗签手自裁。潦水正须愁八月，浮云常与望三台。长沙卑暑偏饶病，岭表风波是有才。茅屋若为容我老，文章一洗旧悲哀。六代三吴业已荒，英雄遗恨水茫茫。试量秋与愁多少，始信年随鬓短长。江上野凫争得食，山中丛桂早含霜。长门本为黄金赋，赋就《长门》却自伤。一番风雨报园林，岸柳汀蒲半不禁。兔魄已随华月满，凤栖应恋碧梧阴。清商律应笙歌细，白苧功多箧笥深。起向推移占物候，为谁先有岁寒心。潮声江上唤登临，日日东流故故深。十尺莼丝风荡飏，一天鱼信雨侵淫。鸱夷去后犹堪恨，禹迹南来不可寻。一曲吴娃双画桨，蛟龙堆里昼阴阴。总为秋光满葛巾，未应偏怪白头新。明珠本自能疑我，沙鸟何心却避人。一片云轻终过眼，百年论定不随身。草堂旧在三江上，听水听风知几巡。团扇情多咏未休，井梧何事强知秋。霜华先上双蓬鬓，壮气空馀独倚楼。谁复常何工荐士，徒闻李广不封侯。千寻铁锁如堪借，借与人间锁断愁。病回门巷昼长扃，留滞周南改岁星。满目秋容频看镜，十年旧带屡移钉。高梧急雨闻金井，柞火新凉照素屏。深夜不眠缘底事，自携铅椠校丹经。
秋怀十二首·其一
作者：陆深
朝代：明

景物逢秋老更成，峡猿何必断肠声。习家池上歌如沸，庾亮楼头月正明。万里山川催木叶，五更钟鼓动江城。当年与赐金茎露，梦断空瞻白玉京。
秋怀十二首·其七
作者：陆深
朝代：明

六代三吴业已荒，英雄遗恨水茫茫。试量秋与愁多少，始信年随鬓短长。江上野凫争得食，山中丛桂早含霜。长门本为黄金赋，赋就《长门》却自伤。
秋怀十二首·其三
作者：陆深
朝代：明

碧草幽花满故园，南山卧对久忘言。年来行李书千卷，老去生涯水一村。已辨弓蛇还石虎，毋烦怨鹤与惊猿。秋光更比春光好，蜂蝶纷纷不到门。
秋怀十二首·其九
作者：陆深
朝代：明

潮声江上唤登临，日日东流故故深。十尺莼丝风荡飏，一天鱼信雨侵淫。鸱夷去后犹堪恨，禹迹南来不可寻。一曲吴娃双画桨，蛟龙堆里昼阴阴。
秋怀十二首·其二
作者：陆深
朝代：明

天阔风高秋意多，青山如削水层波。知归玄鸟遥怜汝，向晚黄花独奈何。故国笙歌遗玉树，前朝荆棘有铜驼。兴亡亦是浮云事，古往今来鬓自皤。
秋怀十二首·其五
作者：陆深
朝代：明

斗帐香消病骨轻，少年忆得赋秋声。青藜火煖西风劲，白玉堂深昼漏清。上帝云霄陪绛节，仙人星汉湿金茎。高山流水空瞻溯，秖恐涓埃报未成。
秋怀十二首·其八
作者：陆深
朝代：明

一番风雨报园林，岸柳汀蒲半不禁。兔魄已随华月满，凤栖应恋碧梧阴。清商律应笙歌细，白苧功多箧笥深。起向推移占物候，为谁先有岁寒心。
秋怀十二首·其六
作者：陆深
朝代：明

閒阶积雨长莓苔，药裹诗签手自裁。潦水正须愁八月，浮云常与望三台。长沙卑暑偏饶病，岭表风波是有才。茅屋若为容我老，文章一洗旧悲哀。
秋怀十二首·其十
作者：陆深
朝代：明

总为秋光满葛巾，未应偏怪白头新。明珠本自能疑我，沙鸟何心却避人。一片云轻终过眼，百年论定不随身。草堂旧在三江上，听水听风知几巡。
秋怀十二首·其十一
作者：陆深
朝代：明

团扇情多咏未休，井梧何事强知秋。霜华先上双蓬鬓，壮气空馀独倚楼。谁复常何工荐士，徒闻李广不封侯。千寻铁锁如堪借，借与人间锁断愁。
秋怀十二首·其十二
作者：陆深
朝代：明

病回门巷昼长扃，留滞周南改岁星。满目秋容频看镜，十年旧带屡移钉。高梧急雨闻金井，柞火新凉照素屏。深夜不眠缘底事，自携铅椠校丹经。
秋怀十二首·其四
作者：陆深
朝代：明

青灯挑雨不成眠，爱听芭蕉夜似年。去日苦多无计款，浮生如寄定谁贤。成功白发冯唐老，好事青山谢客偏。他日向平粗毕愿，懒云秋水护沙田。
秋怀（四首）
作者：陆深
朝代：明

一翻风雨报园林，岸柳汀蒲半不禁。
兔魄渐随华月满，凤栖应恋碧梧阴。
清商律应笙歌细，白苎功多箧笥深。
起向推移占物候，为谁先有岁寒心。
秋思
作者：陆深
朝代：明

空庭萧索帘栊雨，秋色漫漫四山里。閒花不语伤朱颜，落叶无声风未起。依稀三五少年游，凤凰台畔临吴楚。家书自怪满纸题，犹剩胸中数行语。
秋斋夜听雨
作者：陆深
朝代：明

林屋意自惬，雨交群息初。气通琴幌润，声断画檐疏。独火明深竹，方床满旧书。夜阑清更彻，岂敢少吾庐。
秋斋夜听雨二首
作者：陆深
朝代：明

鹳鹊林栖尽，秋窗细雨来。野云天共远，凉气夜交催。檐溜断仍滴，灯花落更开。幽人心赏足，孤咏寄高怀。南亩苦刈稻，秋风兼送寒。老农舂旧谷，红女捣残纨。暗响随黄叶，疏香消紫兰。物华知节改，加意几回看。
秋斋夜听雨二首·其一
作者：陆深
朝代：明

鹳鹊林栖尽，秋窗细雨来。野云天共远，凉气夜交催。檐溜断仍滴，灯花落更开。幽人心赏足，孤咏寄高怀。
秋斋夜听雨二首·其二
作者：陆深
朝代：明

南亩苦刈稻，秋风兼送寒。老农舂旧谷，红女捣残纨。暗响随黄叶，疏香消紫兰。物华知节改，加意几回看。
秋日会通河送客
作者：陆深
朝代：明

京国三年思故国，黄花时节又登台。清江水冷鱼龙伏，落日天空鸿雁来。忽漫逢人浑似梦，常因送客暂开怀。鲈鱼莼菜江东地，不为莼鲈也合回。
秋日入佘山观昭庆三栝松
作者：陆深
朝代：明

云间山水称绝奇，简远开豁无不宜。村村花柳足佳丽，亦有落落蛟龙姿。新秋晴日照古寺，鸣丝偃盖风离离。阁前两株疏且瘦，左右拱揖如佳儿。独怜众草没昙院，不见十尺围桐皮。稍偏一株在东麓，蓊翳拔起三虬枝。擎空似欲拿云雨，匝地更与成涟漪。我闻佳树以地贵，豫章赤水非人为。云间栝松重昭庆，往往盆盎时见之。此来得共恣幽赏，山深谷暝何迟迟。未嗟才大难为用，颇恨地僻稀相知。摩挲风霜有古意，指点时代多遐思。东廊一僧最朴野，导我屋角开重篱。为言秋高八九月，风前落子堪萌滋。迩来区赋要往役，此事久废从先师。山中岁月已如此，世上风波纷路岐。坐成三叹倚石壁，欲别未别空犹夷。苍髯戟戟老发秃，白云冉冉游丝垂。此山九峰居第一，谁为姓佘谁所遗。或云种茶似阳羡，吴歈楚调聊相随。陆家放鹤还沙际，张季思鲈今水湄。他日青松能待我，茯苓琥珀总宜诗。
秋日慧昭寺访旧迷道
作者：陆深
朝代：明

不是桃源路亦迷，客心随马自东西。萧疏榆柳如前岁，依约楼台记隔溪。入寺绪风秋较早，照窗斜日鸟偏啼。凭谁指点还归去，头白山僧有杖藜。
秋日无聊偶然作
作者：陆深
朝代：明

问余何事每悽然，尺璧光阴阅岁年。旧读书今存蠹穴，新缝貂巳剩鹑悬。常馀孤枕还乡梦，频乞东家买药钱。自信英雄须到骨，业身随处了尘缘。
秋日鹤溪明府过山居见和玉舜七首再叠三首为答
作者：陆深
朝代：明

门外频劳长者车，山中风物过繁华。未成雪卧袁高士，已见仙才蔡少霞。一任登临留胜槩，虚烦拂拭到泥沙。欲将花比河阳县，花似潘郎恨有瑕。羊裘曾起赴安车，恨杀当年宠丽华。木槿篱间好风露，芙蓉江上共烟霞。移将一树浑如玉，老去閒居却枕沙。陶令閒情空有赋，从来白璧忌微瑕。缘江路僻不容车，开过芙蕖又舜华。澹泊看花宜待月，风云映水尽为霞。正堪结社三江口，何似封侯万里沙。试把一杯重酹汝，不须自献玉无瑕。
秋日鹤溪明府过山居见和玉舜七首再叠三首为答·其一
作者：陆深
朝代：明

门外频劳长者车，山中风物过繁华。未成雪卧袁高士，已见仙才蔡少霞。一任登临留胜槩，虚烦拂拭到泥沙。欲将花比河阳县，花似潘郎恨有瑕。
秋日鹤溪明府过山居见和玉舜七首再叠三首为答·其三
作者：陆深
朝代：明

缘江路僻不容车，开过芙蕖又舜华。澹泊看花宜待月，风云映水尽为霞。正堪结社三江口，何似封侯万里沙。试把一杯重酹汝，不须自献玉无瑕。
秋日鹤溪明府过山居见和玉舜七首再叠三首为答·其二
作者：陆深
朝代：明

羊裘曾起赴安车，恨杀当年宠丽华。木槿篱间好风露，芙蓉江上共烟霞。移将一树浑如玉，老去閒居却枕沙。陶令閒情空有赋，从来白璧忌微瑕。
秋晓汎九曲
作者：陆深
朝代：明

缥缈烟霞曙色分，蓬壶玄圃只徒闻。丹崖倒射潭心影，锦浪初生水底纹。合有仙灵藏蜕骨，宁无富贵等浮云。擢歌九曲应谁和，独倚秋风吊二君。
秋水篇
作者：陆深
朝代：明

江南洁修多水芳，紫菱翠荇下银塘。银塘遥接芙蓉渚，晓妆亭亭沐秋雨。摘花美人云锦裳，郁金香佩双鸳鸯。家住湖南碧湾里，碧烟如纱拍湖水。少年射策蓬莱宫，文彩隐映芙蓉红。珊瑚十尺空自好，灵芝九茎何足道。一为君歌秋水篇，济川稳汎木兰船。若论颜色休嗟晚，竟堪持补君王衮。
秋江钓舟图
作者：陆深
朝代：明

西风吹满荻芦花，酿作霜寒啼乱鸦。买得钓船如屋里，只将秋水老南华。
秋病
作者：陆深
朝代：明

病里逢秋愁转多，隔窗风雨满庭柯。寒衣欲授催砧杵，乡梦初成绕薜萝。天上楼台真是好，人间岐路竟如何。山东兵气看云变，何日王师奏凯歌。
秦淮渔笛
作者：陆深
朝代：明

桃花新水满江流，一棹波连白鹭洲。网趁夕阳鱼在柳，酒随村店蚁初篘。高怀閒弄江梅晓，古调遥翻嶰竹秋。几度曲终潮正落，有人指点说东游。
移居寄子容
作者：陆深
朝代：明

予本四方人，慷慨赴天路。幸托金兰交，再蒙盐车顾。端怀素居忧，岂乏同袍赋。侧身向长安，凝望几朝暮。浮阴结苑墙，年华落宫树。是非金玉姿，安能磐石固。时欲往从之，驽马不能步。相思在相知，因风寄情愫。
立春后一日午门宴罢有述
作者：陆深
朝代：明

金殿彤楼白玉台，芳春风日暖初回。千官簇拥雕盘细，万国趋陪綵仗开。黄道正中当御座，碧空遥映入仙杯。两阶拜舞俱沾醉，已有欢声动蛰雷。
端午自天津发舟入潞河与夏公谨给事晚坐
作者：陆深
朝代：明

云际高城万国通，端阳佳节旅行中。蒹葭碧映潮头月，杨柳阴依水面风。天近北辰龙有气，地偏东海望无穷。蒲尊箬黍依然在，楚调吴歌一笑同。
端午词二首
作者：陆深
朝代：明

碧青艾叶倚门斜，寂寞深宫有底邪。几度思量背同伴，暗分咸水引羊车。石青蜥蜴泥金虎，五色綵丝长命绳。白发宫监催拜赐，含娇时许未能胜。
端午词二首·其一
作者：陆深
朝代：明

碧青艾叶倚门斜，寂寞深宫有底邪。几度思量背同伴，暗分咸水引羊车。
端午词二首·其二
作者：陆深
朝代：明

石青蜥蜴泥金虎，五色綵丝长命绳。白发宫监催拜赐，含娇时许未能胜。
端阳
作者：陆深
朝代：明

畎亩惊时序，端阳复早晴。遥知宣赐里，空有侍臣名。舟子渔龙渡，骚人糈酒情。千年浑旧俗，地接楚江城。
竹岩歌
作者：陆深
朝代：明

君不见程公竹岩重新安，上有凤雏双羽翰，下有龙孙欲迸青琅玕。嶙峋白璧连城价，摇动清风六月寒。美人岁晚爱颜色，身踞虎豹凭阑干。秖今仙游向湘浦，唯馀落月辉林峦。调和六琯制大雅，镇压百里成伟观。孟生泪尽不复茁，唐皇感之比二难。江南程氏古司马，别有伊洛分派如波澜。谁云今人不如昔，竹岩太中相应看。仲氏外台握风纪，俨哉伯子和气端。正公壁立几万仞，要比季子铁豸冠。四时正气郁不改，东南秀色若可餐。扫除炎热砺世钝，一为长歌天地宽。呜呼竹岩不可见，见此孤标遗荫回风湍。
竹斋歌
作者：陆深
朝代：明

君不见仙尉斋前数竿竹，劲于龙髯嫩于玉。向晚冰霜如有情，多时盘箸宁无肉。一从手种春雨馀，摇动青冥散炎燠。未论留汗等琬琰，先须截管谐琴筑。曾闻子猷傲山阴，何如卫武歌淇澳。虚斋中含八面凉，恍疑潇湘秋万斛。轩窗隐映月渐移，枕簟飘萧粉初扑。堪拟封侯自千亩，正有幽人在空谷。冻雷惊笋起卧龙，怪石蟠根解群鹿。绕檐日日报平安，一岁清风三百六。斋中本是潇洒人，岁寒之交元有神。当年随计赴上国，尚书宰相俱心亲。人言松柏并奇操，共爱金玉寻芳邻。燕京争誇见彷佛，黄金别筑高嶙峋。剑江回首旧隐地，花县拜命新行春。朅来小试钓鳌手，东海□袅垂丝纶。九苞彩凤下览德，千里青云高致身。仇香枳棘昔同调，蒋诩径路今通津。暂将形影照南浦，若比甘棠尤逼真。我歌竹斋君试听，天子用尔清风尘，会须嶰谷逢伶伦。
竹林寺避雨
作者：陆深
朝代：明

十里肩舆石磴深，禅房潇洒乱峰阴。岩花笑里饶佳色，山鸟倦馀怀好音。下界风雷喧众壑，上方钟鼓出长林。苍生正有为霖望，惭愧西来冒雨心。
竹林拟宿
作者：陆深
朝代：明

未为长歌行路难，青山最爱雨中看。图书暂许淹尘榻，蔬蕨先教具午餐。碧树洗空千涧出，白云封满万松寒。天留再宿清凉境，明日溪南十八盘。
筑堤
作者：陆深
朝代：明

海门东启护长堤，小筑江沙旧屋西。十里芦花依岸转，一川月色向人低。尽从鸥鸟忘机下，或有龙孙挟雨啼。便拟种为桃李巷，春风无语自成蹊。
簳山晓发经行福泉过青龙
作者：陆深
朝代：明

画船春尽水云和，晓梦中间十里过。山色拥螺澄海雾，溪流如带绾江波。逢人每问三三径，对酒遥闻款款歌。最爱凌空凭雁塔，何妨此地著渔蓑。
素履斋
作者：陆深
朝代：明

新裁纸帐木绵裘，曲几围屏事事幽。明月射窗残雪霁，夜深人在水晶楼。
繁峙率文武诸生较射
作者：陆深
朝代：明

沙融草浅绕青山，冠序童年各就班。参合地承鱼丽阵，崔嵬天险雁门关。遥闻白羽鸣风调，时向乌号抱月弯。金马云台俱不薄，文章功业古人间。
红白莲歌
作者：陆深
朝代：明

白家池馆薰风里，恰在香山最深处。池流曲曲暗通泉，莲叶亭亭齐覆水。花红花白相间开，香风香气四边来。乍比珊瑚出银海，还疑琼蕊下瑶台。银海瑶台俱可怜，仙舟一叶渡晴川。素心饱露秋同月，艳质凝脂晓破烟。歌罢江南不知暑，渚平沙暖新添雨。江妃映日试红妆，楚客因风摇白羽。别有风光傍晚看，遥山流翠入阑干。四面画屏相向立，一机织锦乱交摊。主人个时玉堂退，纨扇纶巾坐相对。静虚如此可论心，芳韵于今应作佩。论心作佩总堪誇，不愧名称君子花。记得金銮送归夜，分明一朵隔笼纱。
经天姥
作者：陆深
朝代：明

天姥峰头云日开，欲临东海望蓬莱。不辞谢客登山屐，远愧孙郎作赋才。秀色南来连五岭，星文高处接三台。何人更有凌空手，为筑黄金万里台。
经筵词二十首
作者：陆深
朝代：明

经筵开自祖宗朝，按月逢旬第二朝。今上春秋偏好学，三千年后见神尧。编排御览效精诚，白本高头手写成。句读分明圈点罢，隔宵豫进讲官名。丝鞭声肃退朝官，名在经筵各整冠。一字班行先出队，中臣扶辇下金銮。金水河头白玉桥，上公宝带侍中貂。逡巡小立瞻龙气，左顺门高御幄飘。文华东启奉天东，滴翠浮青映碧空。讲艺谈经频设仗，太平天子坐当中。百官朝下殿门前，仗马双牵七宝鞭。黄道正中移步辇，侍臣班从赴经筵。龙池凤掖蔼朝暾，板轿初回转角门。听唱官人来进入，讲章默默又重温。殿陛森排剑戟重，金貂玉蟒护真龙。司仪起案双双过，御榻前头取次供。横经几子赭罗裙，小对团龙簇绣云。抬向御前安稳定，黄金镇纸两边分。第三厅协两坊官，长跪拈书沤手摊。幸对天颜刚咫尺，礼严不敢举头看。行出班东面照西，胪声高飏叩头齐。参差进讲并肩立，轮着周书孟子题。两行冠佩列金绯，供奉诸臣尽绣衣。步入殿门同磬折，谏官端拱靠南扉。师保公孤尽上行，元勋立近衮龙傍。红云不动炉烟细，听讲虞书第几章。金鹤飘香瑞霭浓，宝炉笼火拥蟠龙。未曾暂免经传旨，不怕严寒报仲冬。绿琉璃殿洞重门，黼扆中陈拥至尊。传与太官供酒饭，两班文武尽承恩。白玉阑干与案齐，一行殽核尽朝西。珍羞良酝俱名品，指点开囊嘱小奚。姿容沾醉总仙桃，黄阁三公共六曹。步出顺门俱北面，曕天拜舞不知劳。隔宿薰衣问夜阑，斋心转觉副心难。不知言语功多少，到得君身保治安。斋辰服次圣躬劳，浅淡垂衣宝座高。昨日御批传帖下，龙纹重整赭黄袍。朱衣司礼下东班，风细传言缥缈间。暂倚木天西面望，圣皇亲飨两宫还。
经筵词二十首·其一
作者：陆深
朝代：明

经筵开自祖宗朝，按月逢旬第二朝。今上春秋偏好学，三千年后见神尧。
经筵词二十首·其七
作者：陆深
朝代：明

龙池凤掖蔼朝暾，板轿初回转角门。听唱官人来进入，讲章默默又重温。
经筵词二十首·其三
作者：陆深
朝代：明

丝鞭声肃退朝官，名在经筵各整冠。一字班行先出队，中臣扶辇下金銮。
经筵词二十首·其九
作者：陆深
朝代：明

横经几子赭罗裙，小对团龙簇绣云。抬向御前安稳定，黄金镇纸两边分。
经筵词二十首·其二
作者：陆深
朝代：明

编排御览效精诚，白本高头手写成。句读分明圈点罢，隔宵豫进讲官名。
经筵词二十首·其二十
作者：陆深
朝代：明

朱衣司礼下东班，风细传言缥缈间。暂倚木天西面望，圣皇亲飨两宫还。
经筵词二十首·其五
作者：陆深
朝代：明

文华东启奉天东，滴翠浮青映碧空。讲艺谈经频设仗，太平天子坐当中。
经筵词二十首·其八
作者：陆深
朝代：明

殿陛森排剑戟重，金貂玉蟒护真龙。司仪起案双双过，御榻前头取次供。
经筵词二十首·其六
作者：陆深
朝代：明

百官朝下殿门前，仗马双牵七宝鞭。黄道正中移步辇，侍臣班从赴经筵。
经筵词二十首·其十
作者：陆深
朝代：明

第三厅协两坊官，长跪拈书沤手摊。幸对天颜刚咫尺，礼严不敢举头看。
经筵词二十首·其十一
作者：陆深
朝代：明

行出班东面照西，胪声高飏叩头齐。参差进讲并肩立，轮着周书孟子题。
经筵词二十首·其十七
作者：陆深
朝代：明

姿容沾醉总仙桃，黄阁三公共六曹。步出顺门俱北面，曕天拜舞不知劳。
经筵词二十首·其十七
作者：陆深
朝代：明
体裁：乐府曲辞

姿容沾醉总仙桃，黄阁三公共六曹。步出顺门俱北面，瞻天拜舞不知劳。
经筵词二十首·其十三
作者：陆深
朝代：明

师保公孤尽上行，元勋立近衮龙傍。红云不动炉烟细，听讲虞书第几章。
经筵词二十首·其十九
作者：陆深
朝代：明

斋辰服次圣躬劳，浅淡垂衣宝座高。昨日御批传帖下，龙纹重整赭黄袍。
经筵词二十首·其十二
作者：陆深
朝代：明

两行冠佩列金绯，供奉诸臣尽绣衣。步入殿门同磬折，谏官端拱靠南扉。
经筵词二十首·其十五
作者：陆深
朝代：明

绿琉璃殿洞重门，黼扆中陈拥至尊。传与太官供酒饭，两班文武尽承恩。
经筵词二十首·其十八
作者：陆深
朝代：明

隔宿薰衣问夜阑，斋心转觉副心难。不知言语功多少，到得君身保治安。
经筵词二十首·其十六
作者：陆深
朝代：明

白玉阑干与案齐，一行殽核尽朝西。珍羞良酝俱名品，指点开囊嘱小奚。
经筵词二十首·其十四
作者：陆深
朝代：明

金鹤飘香瑞霭浓，宝炉笼火拥蟠龙。未曾暂免经传旨，不怕严寒报仲冬。
经筵词二十首·其四
作者：陆深
朝代：明

金水河头白玉桥，上公宝带侍中貂。逡巡小立瞻龙气，左顺门高御幄飘。
绝句
作者：陆深
朝代：明

十年忧国鬓如丝，一路看山到武夷。信宿故园无限意，人情莫怪去迟迟。
维扬哭蔡石冈侍郎
作者：陆深
朝代：明

鱼鸟犹疑水上军，河州重到不堪闻。才名满世谁当忌，膏馥宜人秪自焚。已向盖棺须论定，聊从破箧觅遗文。西门总是伤心地，泪迸羊昙湿暮云。
维扬怀古
作者：陆深
朝代：明

辇道芜烟江水流，游魂不载旧龙舟。花开綵树春光永，火煖沈香瑞气浮。绝域衣冠朝万国，拂云宫阙递千秋。可怜惟有东征役，星散旌旗战骨裒。
绿雨楼漫兴
作者：陆深
朝代：明

暑雨初晴树色偏，昼长风景满楼前。天边白鸟兼云没，帘外青虫映日悬。古鼎香烟时袅袅，小池墨水复涓涓。纶巾羽扇閒居服，独对南薰理太玄。
绿雨楼赏月联句二首
作者：陆深
朝代：明

淡云疏雨弄清光，尊酒南楼共晚凉。灯影照窗人语静，乌飞绕树漏声长。阴晴谁谓关离合，圆阙情知是抑扬。此夜万金难买得，归程休促马蹄忙。绿雨楼前月色明，雨馀良夜似秋清。市喧不到人初定，邻火新分漏有声。翠荫满庭惊雾下，黄花一树隐蝉鸣。谁家乔木今传我，莫遣三槐独擅名。
绿雨楼赏月联句二首·其一
作者：陆深
朝代：明

淡云疏雨弄清光，尊酒南楼共晚凉。灯影照窗人语静，乌飞绕树漏声长。阴晴谁谓关离合，圆阙情知是抑扬。此夜万金难买得，归程休促马蹄忙。
绿雨楼赏月联句二首·其二
作者：陆深
朝代：明

绿雨楼前月色明，雨馀良夜似秋清。市喧不到人初定，邻火新分漏有声。翠荫满庭惊雾下，黄花一树隐蝉鸣。谁家乔木今传我，莫遣三槐独擅名。
老母自八月末失调至于十二月逾一时六日始离床褥扶枝引步负暄弄孙于檐下若春木向荣朝暾屏翳前十月廿八日为诞辰汤药之中惟焚香告天不得备礼是日乃取卮酒拜献团圞相保得遂母子姑妇之欢因志以诗
作者：陆深
朝代：明

萧萧雪鬓病馀深，半倚蓬笼尚拥衾。教子挥金酬国手，抱孙低语调乡音。恐惊旧日回明镜，喜是今朝捧御簪。重觅斑衣补春酒，长笺题遍鹤飞吟。
腊庚申雨中步出西郊视葬先兄素庵
作者：陆深
朝代：明

和泪北风雨，伤心西郭坟。江声空逝水，山色有浮云。未起隆中卧，先修地下文。池塘春又到，南雁不堪闻。
腊日严寒新制狐裘服之
作者：陆深
朝代：明

六十一回经岁寒，狐裘初试向长安。南人不识千金价，北地尤珍一腋看。白盗己非前辙远，紫貂虽好策勋难。衰慵尚恋君恩重，办得朝趋候夜阑。
自下邳晨渡
作者：陆深
朝代：明

残月曙犹上，断冰寒更流。风回青雀舫，尘满皂貂裘。勋业奁中镜，英雄水上楼。行人连日夜，陌上重回头。
自八月二日至六日皆大潮成巨浸颇得奇观
作者：陆深
朝代：明

爱看秋水坐斜曛，汗漫东来昔未闻。风送潮头喷积雪，波连天际贴层云。高声疑有蛟龙怒，远影空迷鹳鹤群。安得此心无一事，南华经里老遗文。
自刘元海啸起中原驯致契丹金元之盛防微杜渐令人三叹息于徙戎一论也西北诸边回族尤黠鸷猛嗜欲出于其性此图简远颇得其情状于丹青之外盖锦衣沈君所藏展阅之馀不能无感于近事因书一绝其后云题竹送王秉哲
作者：陆深
朝代：明

平安不用报泥金，春雨龙孙看过林。赢得清风满人耳，汗青留秘玉堂深。
自天姥望天台
作者：陆深
朝代：明

何处天台有石桥，行人指点碧云霄。刘郎欲度何由得，隐士难回枉见招。斋磬出林春漏永，征旗绕涧暖烟销。仙凡咫尺空惆怅，马首东来客路遥。两宿僧房病后身，高情聊与白云亲。青山似画閒门少，红日如轮世路新。吴楚地连多客户，潇湘天远有骚人。南中岁晚饶风雨，爱听钟声报四邻。
自天姥望天台·其一
作者：陆深
朝代：明

何处天台有石桥，行人指点碧云霄。刘郎欲度何由得，隐士难回枉见招。斋磬出林春漏永，征旗绕涧暖烟销。仙凡咫尺空惆怅，马首东来客路遥。
自天姥望天台·其二
作者：陆深
朝代：明

两宿僧房病后身，高情聊与白云亲。青山似画閒门少，红日如轮世路新。吴楚地连多客户，潇湘天远有骚人。南中岁晚饶风雨，爱听钟声报四邻。
自山南过宣妙寺复会周约庵小燕
作者：陆深
朝代：明

深慰停舟待，还承高燕开。雨中多宝树，风外妙高台。老爱尘凝榻，心惊梦破槐。空门多意味，欲去重徘徊。
自忻州还度石岭关
作者：陆深
朝代：明

北望沙场碛，南来石岭关。遥山看围合，新水送潺湲。短发苍茫里，高情紫翠间。晓阴浑未散，暂此寄悠閒。
自怀玉驿复行舟
作者：陆深
朝代：明

行尽山程复水程，水南山径更须行。攀高渐识浮云薄，度险频惊怪石轻。到处一身真逆旅，传来满耳总虚名。阴晴未定秋将半，忽听松声是雨声。
自朝天宫还经海子雪甚有怀顾未斋
作者：陆深
朝代：明

密云逗晨光，澄湖抱上方。混鹅声转细，碍马路偏长。道履三阳泰，花添两鬓苍。高楼正奇绝，清宴忆春坊。
自清华西行村落间殊胜平畴流水果园竹径骤作乡思
作者：陆深
朝代：明

燕麦青青柿叶肥，江南回首正依依。千竿新竹消苍雪，一带遥山深翠微。閒任野禽啼樾坞，细分流水绕柴扉。那知身是乘骢客，疑向花前跨鹤归。
自潭山取道过玄墓
作者：陆深
朝代：明

尽日湖山不厌多，画船初泊綵舆过。路从鸟道冲黄叶，浪打渔矶湿绿蓑。閒处风光岩壑占，望中天气水云和。相逢莫问鸱夷事，爱听沧浪隔树歌。
自盂县度石梯岭
作者：陆深
朝代：明

绝塞风多四望宽，始知天上不胜寒。依稀步入羊群化，次第行随鸟背盘。扑面榆钱迎栈阁，染衣山黛落征鞍。关门去雁无消息，满纸书成欲寄难。
自睢阳入梁有怀何雁峰宪副
作者：陆深
朝代：明

云间遂作三秋别，濠上相为一宿淹。人世百年悲喜共，客程千里雨晴兼。棠阴鹤乳思方去，玉节金符令更严。后夜梁园回首望，鼓城山月水晶帘。
自荥泽渡河
作者：陆深
朝代：明

清晓轻尘湿，长河新水通。一宵花信雨，两岸麦秋风。禹迹微茫外，鸿沟指顾中。七年三问渡，南北更西东。
至后四日偕郑少参谒孔明祠
作者：陆深
朝代：明

丞相祠堂特地过，仲冬风日更柔和。时随运去终应尔，事与心违独柰何。庭树不凋栖燕雀，江流有恨泣蛟鼍。唐碑汉署青山下，过客留题积渐多。
至昌平与客月下看主人后园梨花
作者：陆深
朝代：明

最爱梨花傍晚看，月光如水漾轻寒。为怜明日知何处，试借春风暂倚阑。
至潼关
作者：陆深
朝代：明

潼关天作险，此地复楼台。一径云中度，三川日下来。东迁周左计，先入汉雄材。自有蓬桑志，西南万里开。
舍东桑
作者：陆深
朝代：明

东篱桑树五丈馀，童童结成羽葆车。下有大耳奇男儿，耳大志亦大，击剑走马聊读书。左龙右凤西南飞，来衔桑土补旧居。采桑桑有叶，钻桑桑有火。桑叶成文章，桑火不照中原土。
舟中
作者：陆深
朝代：明

稍稍时雨歇，悠悠午梦醒。极知行更乐，谁遣鬓成星。草长蛟龙窟，风回鹳鹤腥。沧浪闻孺子，一棹过前汀。
舟中晚景偶理琴
作者：陆深
朝代：明

密叶隐日脚，微风蹙水纹。客心随路远，人语隔溪闻。过雨苏秋谷，征旂飏晚云。匣琴多古意，移调奏南薰。
舟中集杜句寄顾九和谕德二首
作者：陆深
朝代：明

爱汝玉山草堂静，更有澄江消客愁。竹叶于人既无分，微躯此外复何求。穿花蛱蝶深深见，长夏江村事事幽。安得仙人九节杖，独立缥缈之飞楼。尔家最近魁三象，童稚情亲四十年。避地何时免愁苦，断肠分手各风烟。谢安不倦登临费，苏晋长斋绣佛前。李杜齐名真忝窃，封书寄与泪潺湲。
舟中集杜句寄顾九和谕德二首·其一
作者：陆深
朝代：明

爱汝玉山草堂静，更有澄江消客愁。竹叶于人既无分，微躯此外复何求。穿花蛱蝶深深见，长夏江村事事幽。安得仙人九节杖，独立缥缈之飞楼。
舟中集杜句寄顾九和谕德二首·其二
作者：陆深
朝代：明

尔家最近魁三象，童稚情亲四十年。避地何时免愁苦，断肠分手各风烟。谢安不倦登临费，苏晋长斋绣佛前。李杜齐名真忝窃，封书寄与泪潺湲。
舟去速遂罢入寺从塔院西畔泛青龙故江
作者：陆深
朝代：明

落日遥牵锦缆齐，青龙江水故通西。采蓝斸药多成市，飏网投竿尽绕堤。一曲吴歌犹欸乃，千年禹迹半萋迷。胜游回首惊秋鬓，怕向纱笼觅旧题。
舟发
作者：陆深
朝代：明

风水本无定，有时能送行。西郊不作雨，北望独含情。习静怜穿榻，闻歌爱濯缨。十年怀旧业，六月遂南征。
节妇吟
作者：陆深
朝代：明

深闺独抱旧分铜，泪逐黄昏怨晓风。惟有五更孤枕梦，尚将膏沭到飞蓬。
节妇歌
作者：陆深
朝代：明

忆昔敌人犯边日，先皇赫怒挥鈇锧。苍天深意在戢兵，六龙暂驻阴山跸。古来胜负兵家常，土木之变悲莫当。忠臣孝子毕誓死，长缨徒手系名王。维时张公忠勇士，肉骨藁葬蛮荒耳。陨星莫想诸葛生，落日雕戈挥不起。中闺裁罢寄征衣，征衣一寄不曾归。东海深深精卫苦，九疑泪尽山成围。折钗分镜甘独守，寒影遗孤成左右。红颜白发须臾间，长夜玄堂重执手。遗孤无怙亦无恃，期以功勋光后祀。星联八座位中丞，重译威敷雪前耻。谁云纲常一日无，呜呼忠臣为君贞妇夫，凭轩涕泗声呜呜。
芙蓉
作者：陆深
朝代：明

柳外风前生晚烟，一江秋水碧于天。吴娃越女相思调，只爱银塘歌采莲。
芙蓉
作者：陆深
朝代：明

轻红浅绿殿芳晨，野水凌寒避软尘。一曲楚辞渔子去，隔江愁杀采花人。
花朝
作者：陆深
朝代：明

故园新甲子，今日是花朝。雨意含高阁，风光到小桃。阴晴候农圃，山水动渔樵。夙有林泉癖，淮南谩见招。
芳树篇求友也
作者：陆深
朝代：明

瞻芳树，渺何许。本在海滨，发育时雨。秋风不可期，流光日夜驰。叹息复叹息，为乐当及时。若有美人江湄，赠我瑶草一束。临流不度徘徊，遥望红颜如玉。人生聚散那有常，白日苦短夜何长。明月可以代秉烛，清风可以荐素觞。丈夫四海皆兄弟，何况对面同肝肠。咄嗟胡为乎东复西，君不见青松女萝自相依。
苍鹰图
作者：陆深
朝代：明

苍鹰瞥地风萧萧，狐耶兔耶狂欲跳。老拳未放轻一攫，侧目政尔愁双翘。天空秋老关塞晚，落日孤林万山远。览图令人气满膺，荆榛匝地移兰畹。林生五岭太平人，何事落笔心先嗔。忠贞立朝奸佞惧，貔虎负壑山林春。锦衣周君人中杰，意气要与图争烈。封侯万里看下鞲，一洒平芜遍毛血。
苦寒归心愈切次胡可泉韵
作者：陆深
朝代：明

囊无杨震四知金，手种桓温柳十寻。残菊傲霜如恋客，栖鸦带日自投林。间来曝背犹堪献，惊起冲寒苦未禁。梦绕故园春事里，烟波门巷落花深。
苦热
作者：陆深
朝代：明

朝来病骨不胜衣，望断淮南一雁飞。故国青山三亩宅，何年白屋两重扉。况堪旅舍多殇殡，安忍家书远报归。长日畏途犹苦热，江天閒杀白鸥矶。
苦雨
作者：陆深
朝代：明

长安十日雨，雨中孤客愁。泥深妨著屐，乡远怕登楼。水气偏欺日，云阴每妒秋。不知畿甸里，禾黍尚堪收。
荆门驿逢张常甫庶子
作者：陆深
朝代：明

忽报荆门驿，俄传学士舟。喜来狂欲舞，起坐病俱瘳。客笥衣重改，人家麦已秋。风波自淹速，意绪且绸缪。
草萍道中
作者：陆深
朝代：明

老怀病目向秋风，江水西来湘水东。可是青山知好客，淡云疏雨翠微中。
莫老虎
作者：陆深
朝代：明

平江夜缚张九四，吴波不动吴山腻。齐云楼前半死灰，杀气阴阴北门至。当年部将号老虎，血战区区一抔土。计诚左，心独苦，城头夜纳儒士语。可怜黄金买辞赋，炮震声中散如雨，姑苏台麋鹿麌麌。
萧海钓文明先生挽诗
作者：陆深
朝代：明

朝野名传翰墨馀，白头空有读残书。南荒秋早逢摇落，四海人多问起居。塞下当年曾失马，钓丝终岁竟忘鱼。八哀此日还成赋，惭愧先生识面疏。
落花
作者：陆深
朝代：明

蝶粉蜂黄冷浣溪，衰颜无主画楼西。情缘偏恋鸳鸯水，勋业多留燕子泥。荏苒芳尘湘魄化，飘摇红雨蜀魂迷。池塘倍觉朝来胜，新绿成阴护鸟啼。
蓉溪书屋为金司寇
作者：陆深
朝代：明

蓉溪江山真画图，蓉溪主人绝代无。往岁西归结书屋，风前月下闻伊吾。牙签插架几万轴，云锦照水三千株。有时溪头风日好，一段秋波净于扫。水香花气相氤氲，人间别有蓬莱岛。蜀道时歌李白难，草玄甘抱扬雄老。只今身复上天衢，太平经济须巨儒。尚书省里少司寇，御史台中上大夫。共道孤芳持晚节，还应廊庙忆江湖。别来几度花开候，每向西风重回首。补成五色衮龙衣，元是当年摘花手。复有阶前兰桂行，相期岁暮松筠友。君不见南阳草庐绿野堂，此溪此屋同垂芳。
薄暮放舟
作者：陆深
朝代：明

金鼓送归舟，星河欲共流。微霜初入夜，落叶己辞秋。人语江声荅，渔灯岸影稠。逍遥吾取足，何处是沧洲。
虎丘
作者：陆深
朝代：明

江乡萧飒不禁秋，古刹名山占此丘。云护龙池迷雁塔，雨平虎迹上渔舟。声传清梵疏钟出，衣妥红莲极浦流。千古宛然浑在眼，越王台畔女墙头。
虹县晓发
作者：陆深
朝代：明

拂曙星河拥使旌，隋堤花柳报清明。人家烟火寒犹禁，客子衣裳暖渐轻。夹岸露华添细水，浮空春色抱孤城。东风满地皆芳草，一为多情尽日行。
蜀山行
作者：陆深
朝代：明

蜀山何苍苍，蜀江何汤汤。江山相望郁不改，中有怀贤泪几行。泪行洒向嘉州道，嘉州高士忽已老。高士坟前四尺碑，北风细雨摇白草。至今人传高士德，侍母能吞病回食。读书千卷老不忘，白首犹能数行墨。有文孙曾振其武，巍科达官相次取。千秋万岁安家祠，瓜瓞绵绵称始祖。
蝶恋花·和道州周希旦
作者：陆深
朝代：明

长安回首香尘杳。红日迢遥，偏爱无情恼。病鹘高风看去鸟。欲奋云霄无利爪。柳暗溪头荷叶小。淑景方浓，燕子雕梁绕。弹铗计程何日了。萋萋官路王孙草。
行经隋堤有感
作者：陆深
朝代：明

端委犹堪致太平，龙舟锦缆竟何成。空馀细水缘堤曲，别有垂杨带晚晴。社燕归来如有恨，閒花开遍不知名。行人谁管兴亡事，但说扬州接汴京。
行路难
作者：陆深
朝代：明

劝子一杯酒，听歌行路难。日落豺狼满，山深风雨寒。出关鸡作使，度岭鸟同盘。兵后人家少，蓐食带冰餐。
行路难
作者：陆深
朝代：明

行路难，江南道，何况十八滩。江南何所难，我试言，请君听之勿复惊叹。东南风吹舶䑲信，五湖白浪排银山。欲度不能前，欲住不遑安。有力不得出，帆樯空好看。船中辘轳转，船尾拨剌翻。浅虞豺虎多，深恐蛟螭蟠。昏黄复月黑，四顾何漫漫。乘风巨舰快如马，相呼相唤不可攀。茫茫家何处，万里在寸端。我言尚未竟，君泪挥潺湲。呜呼行路之难只如此，仕路之难难未已。
裕州宵行车中闻雨
作者：陆深
朝代：明

计程两旬日，乘传二千里。山川气候分，值此廉纤雨。辇路敛轻尘，遥山渺烟树。淅沥响蓬轩，梦想春江浒。行役虽苦疲，阴阳有燮理。物情荷恩慈，天运赖明主。甘霖在咫尺，滂沱慰中土。
西园四首
作者：陆深
朝代：明

绿阴红雨大江头，远有三山近十洲。花外画轮莲叶棹，夜深灯火上西楼。新篁高过粉墙西，野水通池欲满溪。坐久不知香穗烬，隔窗幽鸟尽情啼。三宿青山傍此君，农歌时向雨馀闻。牡丹芍药俱开过，满地槐阴涌绿云。竹作阑干树作轩，菜畦正傍槿编门。白云满地留春住，只对青山无一言。
西园四首·其一
作者：陆深
朝代：明

绿阴红雨大江头，远有三山近十洲。花外画轮莲叶棹，夜深灯火上西楼。
西园四首·其三
作者：陆深
朝代：明

三宿青山傍此君，农歌时向雨馀闻。牡丹芍药俱开过，满地槐阴涌绿云。
西园四首·其二
作者：陆深
朝代：明

新篁高过粉墙西，野水通池欲满溪。坐久不知香穗烬，隔窗幽鸟尽情啼。
西园四首·其四
作者：陆深
朝代：明

竹作阑干树作轩，菜畦正傍槿编门。白云满地留春住，只对青山无一言。
西堂分韵得新字
作者：陆深
朝代：明

帝里风光属小春，桥门高燕集嘉宾。城临北斗看山近，人爱斜阳送酒频。忆昔图南同作客，相逢回首各伤神。情深浑欲忘归去，怕见楼头月色新。
西堙晓发
作者：陆深
朝代：明

日出山雾黄，五月气犹肃。溟濛十里馀，辕马伤局缩。岂不惮驰驱，所欣恣余目。沈沈树隐岑，稍稍黍抽陆。仰观云中岫，俯视涧底谷。境深工出奇，地古尚馀朴。驾言问民风，十稔九无熟。岩嵌时突烟，委复閟土屋。行行重嗟咨，明光竟遗覆。予本登才贤，幽探事陶育。抚此晋阳区，孱绵愧食肉。
西岩
作者：陆深
朝代：明

我爱西岩好，桑乾绕帝城。黄金台下骏，细柳月中营。
西岩歌
作者：陆深
朝代：明

君不见昆山产玉高嶙峋，当年一片称绝伦。迩来几千载，元气酝藉含至淳。乃有参天卓地壁立之西岩，窅窱洞府栖仙真。春色桃花误流水，秋清桂树当月轮。紫芝瑶草满下界，祥虹瑞霭往往早暮相鲜新。箕山将让许，武陵聊避秦。远观田变海，昔传岳降神。自如先生古柱史，甲第华堂住其趾。少年风彩真玉人，陆家兄弟安足齿。满门忠孝世所希，江南数作鸣珂里。状元宰相应黑头，季弟今为天下士。大儿文学早作畿辅师，直言忠谏丹青里。小儿颖异似杨修，已署门生拜天子。有孙行年十六七，一举乡书众中起。珊瑚与珠树，过眼纷可喜。先生况是真仙才，酒尊常对昆山开。消除日月归棋局，舒卷丝纶有钓台。屦杖登山疾于驾，有时临海望蓬莱。玉耶人耶两难辨，但见秋容秀色远与鸾鹤相徘徊。五千道德閒常诵，三度蟠桃手自栽。只今七十逢初度，刚是浮生第一回。山中好风日，天末负趋陪。短篇遥当长年颂，愿借澄湖作寿杯。参天卓地之西岩，永与朱颜黑发相追随。
西岩诗
作者：陆深
朝代：明

我爱西岩好，桑榆一径长。岁寒奇节操，摇落任风霜。我爱西岩好，风光足大观。微波分太液，咫尺是长安。我爱西岩好，三台接九天。何时飞阁里，东海看桑田。我爱西岩好，岩中动八荒。五丁翻地轴，一矢射天狼。我爱西岩好，居延出酒泉。星流白羽箭，风吼紫金鞭。我爱西岩好，川西与浙西。林逋湖上兴，杜甫峡中题。我爱西岩好，他乡说故乡。扬州回鹤背，燕国射龙光。
西岩诗·其一
作者：陆深
朝代：明

我爱西岩好，桑榆一径长。岁寒奇节操，摇落任风霜。
西岩诗·其七
作者：陆深
朝代：明

我爱西岩好，他乡说故乡。扬州回鹤背，燕国射龙光。
西岩诗·其三
作者：陆深
朝代：明

我爱西岩好，三台接九天。何时飞阁里，东海看桑田。
西岩诗·其二
作者：陆深
朝代：明

我爱西岩好，风光足大观。微波分太液，咫尺是长安。
西岩诗·其五
作者：陆深
朝代：明

我爱西岩好，居延出酒泉。星流白羽箭，风吼紫金鞭。
西岩诗·其六
作者：陆深
朝代：明

我爱西岩好，川西与浙西。林逋湖上兴，杜甫峡中题。
西岩诗·其四
作者：陆深
朝代：明

我爱西岩好，岩中动八荒。五丁翻地轴，一矢射天狼。
西望太行诸山
作者：陆深
朝代：明

白日如送客，青山解迎人。半空横叠嶂，万里一孤臣。涧积过年雪，风回隔岁春。并州虽暂住，难比故乡亲。
西津沈方伯屡和至十八首未已再叠二首为答
作者：陆深
朝代：明

班输妙具九攻车，何似休文句最华。晓日芙蓉出溪水，暮云杨柳隔江霞。曾闻南国甘棠咏，须筑长安宰相沙。劫火自惊山石烈，不知白璧本无瑕。每向花前望小车，诗成一一叹才华。须烦妙手题黄绢，绝胜当筵赋落霞。一任江天狎鸥鸟，十年边塞长风沙。晏婴犹惜封书社，卫国何劳怨子瑕。
西津沈方伯屡和至十八首未已再叠二首为答·其一
作者：陆深
朝代：明

班输妙具九攻车，何似休文句最华。晓日芙蓉出溪水，暮云杨柳隔江霞。曾闻南国甘棠咏，须筑长安宰相沙。劫火自惊山石烈，不知白璧本无瑕。
西津沈方伯屡和至十八首未已再叠二首为答·其二
作者：陆深
朝代：明

每向花前望小车，诗成一一叹才华。须烦妙手题黄绢，绝胜当筵赋落霞。一任江天狎鸥鸟，十年边塞长风沙。晏婴犹惜封书社，卫国何劳怨子瑕。
西湖
作者：陆深
朝代：明

夜气消残暑，天光浸晓星。草青藏白鸟，波绿泛红菱。
西轩凿壁作南窗打炕其下以供夜坐
作者：陆深
朝代：明

地炉煤火夜如年，旋作南窗映月眠。谁种庭中数竿竹，一时弄影到窗前。
观水碓
作者：陆深
朝代：明

圆机荅高杵，急水激飞轮。桔槔巳多事，愁杀灌园人。
视牲 其一 厢斋居
作者：陆深
朝代：明

向晚郊坛第几巡，愿储精意奉明禋。去来路熟浑忘远，西北山多欲碍春。终见牛羊歌帝右，未因鼷鼠变斋晨。东风又遍天街草，御辇须怜碧玉茵。
视牲·其二
作者：陆深
朝代：明

槐影参差月满空，桥门云馆锁重重。斋心自觉春宵永，瘦骨偏承夜气浓。北斗旌旗惊闪烁，南郊圭璧奠从容。相如最有凌云笔，恨杀文章草汉封。
视牲·厢斋居
作者：陆深
朝代：明

向晚郊坛第几巡，愿储精意奉明禋。去来路熟浑忘远，西北山多欲碍春。终见牛羊歌帝右，未因鼷鼠变斋晨。东风又遍天街草，御辇须怜碧玉茵。槐影参差月满空，桥门云馆锁重重。斋心自觉春宵永，瘦骨偏承夜气浓。北斗旌旗惊闪烁，南郊圭璧奠从容。相如最有凌云笔，恨杀文章草汉封。
试院初寒偶阅陶诗
作者：陆深
朝代：明

三日无诗太好奇，莫将胸次恼希夷。不知彭泽缘何事，十七年来九首诗。
诘朝侵晓再出西城门
作者：陆深
朝代：明

曙色喧阗满市楼，穿云十里度林丘。汉家事业三分国，禹贡山川九等州。村落人烟风不散，园田生计岁应收。茂林修竹浑如许，安得兰亭擅昔游。
谒张东海先生墓
作者：陆深
朝代：明

东海先生天下士，近从骥子读遗文。风霜满壑松杉古，日月双悬晓夜分。书带尚萦阶下草，练裙疑化岭头云。廿年正有高山仰，形胜东南更出群。
谒曹九峰先生墓
作者：陆深
朝代：明

清才巨笔更逍遥，白玉楼成赴紫霄。池上梦惊生碧草，碑前人到奠芳椒。阴森气候还松盖，摇落年华但柳条。多少汉朝金紫贵，将军只数霍骠姚。
谒汉高庙
作者：陆深
朝代：明

元冬曜白日，旷野吹大风。旅行齐楚交，密与丰沛通。磊磈半亩丘，乃有高皇宫。堂堂赤帝子，仪像居当中。天运苟不极，未肯生英雄。一时风云会，百辈皆王公。野人守敦朴，香火祈年丰。那知千载上，行天乘六龙。丈夫事真主，圣人优百工。感叹复感叹，岂必非遭逢。
谒诸葛庙
作者：陆深
朝代：明

武侯祠庙已千年，过客何心尽可怜。百里营留鸣鼓后，两函表上出师前。江流不转馀滩石，峡锁犹闻哭杜鹃。自信英雄终有气，风云常护旧山川。
谒金门·送县侯曹孟辉行取进京
作者：陆深
朝代：明

秋正好。一路西风吹早。柳条折尽青山小。咫尺长安道。此去蓬莱三岛。袖里常怀谏草。要看风神惊八表。动摇山岳倒。
谢何登之惠玉兰
作者：陆深
朝代：明

扬州何逊最能文，江水东流隔暮云。我有好峰三十六，玉兰花发正思君。
谢类庵惠山菜数色
作者：陆深
朝代：明

戢戢云能把，盈盈露带漙。琅玕难比色，苜蓿正虚盘。百事俱堪做，千金欲报难。偏惭名未识，细捡国风看。
谢顾未斋惠连实叠前韵
作者：陆深
朝代：明

长卿病肺几经秋，药饵频须正倚楼。忽枉新篇题玉井，浑如高谊借荆州。细倾圆实珠玑乱，尚带清香玉露浮。见说功多心独苦，采莲歌罢使人愁。
谷亭经旧寓
作者：陆深
朝代：明

土屋曾为客，朱炎夜见星。枣林连驿路，麦饭趁鱼腥。万里看双鬓，三年抱一经。经行重俯仰，枫树晚冥冥。
豫章台
作者：陆深
朝代：明

豫章台，使君来，铜符五马春风回。春风先傍谁门户，破屋萧萧四边土。吹开阴冱见阳和，散尽呻吟到歌舞。洪都风土古不薄，唐宋雄藩汉名落。南州犹存徐孺祠，西山遥映滕王阁。豫章台前秋日晴，豫章台下秋水清。年年岁岁送人去，送君今去独含情。
赋得新莺
作者：陆深
朝代：明

花里新莺高复低，遍身金缕养初齐。自来幽谷偏求友，惯领东风试学啼。何处王孙停柳外，十年征戍忆辽西。上林乔木知多少，他日一枝应借栖。
赋得玉河烟柳
作者：陆深
朝代：明

御堤新水上，细柳织轻烟。隐映金銮外，低回玉甃前。晓容横一抹，春色试三眠。地接天门近，常沾雨露偏。
赋得禁中早春
作者：陆深
朝代：明

重重台殿护雕阑，欲动春声莺尚寒。旗影渐随风力软，冻痕初映日华乾。云依紫盖和香度，龙抱黄金带雨盘。世道正同阳道长，午门朝下杂千官。
赠别安鸿渐给舍四首
作者：陆深
朝代：明

西驰万里道，送子不及远。万里非所嗟，觐子恐岁晚。青青蚕丛山，历历太行坂。素冠集流尘，客子中夜饭。驱车当周行，相顾各缱绻。缱绻夫如何，欲语不出口。冥冥云中禽，菀菀道傍柳。炎暑方载途，客行日弥久。山川气候更，风雨昏旦有。毋为人所先，宁为人所后。青城多异境，蛾眉隐新月。巴江从中来，纡曲如一发。秋气劲楩楠，春阳长薇蕨。地高鱼鸟閒，天近星斗没。行归及桑梓，山川共辉发。君还江水源，我去江水委。江中多鲤鱼，尺素来万里。遥涉岷汉流，复泳沅湘沚。海门何浩荡，但恐风波起。江干候鲤鱼，秋高水瀰瀰。
赠别安鸿渐给舍四首·其一
作者：陆深
朝代：明

西驰万里道，送子不及远。万里非所嗟，觐子恐岁晚。青青蚕丛山，历历太行坂。素冠集流尘，客子中夜饭。驱车当周行，相顾各缱绻。
赠别安鸿渐给舍四首·其三
作者：陆深
朝代：明

青城多异境，蛾眉隐新月。巴江从中来，纡曲如一发。秋气劲楩楠，春阳长薇蕨。地高鱼鸟閒，天近星斗没。行归及桑梓，山川共辉发。
赠别安鸿渐给舍四首·其二
作者：陆深
朝代：明

缱绻夫如何，欲语不出口。冥冥云中禽，菀菀道傍柳。炎暑方载途，客行日弥久。山川气候更，风雨昏旦有。毋为人所先，宁为人所后。
赠别安鸿渐给舍四首·其四
作者：陆深
朝代：明

君还江水源，我去江水委。江中多鲤鱼，尺素来万里。遥涉岷汉流，复泳沅湘沚。海门何浩荡，但恐风波起。江干候鲤鱼，秋高水瀰瀰。
赠别尤宗阳还吴门
作者：陆深
朝代：明

临岐莫怪恨喑喑，投赠天涯纸半函。泽国乡音三泖北，江湖夜雨一灯南。浮踪去住僧留偈，世味寒温佛饱参。归去若逢人问讯，文章何用学春蚕。
赠别徐昌国二首
作者：陆深
朝代：明

北风起天末，送子城东闉。愿言迟数里，款款得具陈。我有一端绮，持以赠夫君。不愿为黼黻，不愿为裤裈。愿为平居服，昏旦常相亲。垢敝忍弃捐，爱惜情如新。北风吹我襟，望子不得见。跂立恨足短，泪落迸如霰。草树摇寒凉，二曜急流电。游子在路岐，襦薄马悲颤。未明戒先驱，薄暮苦后殿。空谷多松柏，念此步不进。
赠别徐昌国二首·其一
作者：陆深
朝代：明

北风起天末，送子城东闉。愿言迟数里，款款得具陈。我有一端绮，持以赠夫君。不愿为黼黻，不愿为裤裈。愿为平居服，昏旦常相亲。垢敝忍弃捐，爱惜情如新。
赠别徐昌国二首·其二
作者：陆深
朝代：明

北风吹我襟，望子不得见。跂立恨足短，泪落迸如霰。草树摇寒凉，二曜急流电。游子在路岐，襦薄马悲颤。未明戒先驱，薄暮苦后殿。空谷多松柏，念此步不进。
赠别徐昌谷二首
作者：陆深
朝代：明

北风吹我衣，送子山之隅。一瞻再三顾，别离在斯须。知遇良独难，工瑟徒好竽。感念管鲍私，安得不区区。昔为比翼鸟，今如失水鱼。一日为三秋，怅望增欷歔。北风被原野，送子古郭下。仆夫远前途，执辔柔如组。屏营复踌躇，气结不得语。许身忌太炫，荣名毋多取。珠明蜃人心，玉缜良工苦。寄言同心人，蜂虿多风雨。
赠别徐昌谷二首·其一
作者：陆深
朝代：明

北风吹我衣，送子山之隅。一瞻再三顾，别离在斯须。知遇良独难，工瑟徒好竽。感念管鲍私，安得不区区。昔为比翼鸟，今如失水鱼。一日为三秋，怅望增欷歔。
赠别徐昌谷二首·其二
作者：陆深
朝代：明

北风被原野，送子古郭下。仆夫远前途，执辔柔如组。屏营复踌躇，气结不得语。许身忌太炫，荣名毋多取。珠明蜃人心，玉缜良工苦。寄言同心人，蜂虿多风雨。
赠别汪天启同年
作者：陆深
朝代：明

借问何所悲，相知新别离。掩袂各挥涕，步步不得辞。恐堕儿女情，挥酒尽一卮。念我同门友，高举振羽仪。东西各有过，与子愿独偕。意多觉别促，情亲身不违。仰视白日速，嗟此道上泥。久要四海志，岁年空路岐。慷慨发我歌，我歌当向谁。谅子重察识，会面知有期。
赠别王瑩中二首
作者：陆深
朝代：明

孤舟连夜发，客子念还家。远道多秋卷，高城急暮笳。一身笼外鸟，万虑壁间蛇。春色淮南路，江蓠绕白沙。爱尔不能住，高楼空暮思。浮云连日脚，流水绕天涯。未有孙阳遇，虚烦楚客辞。故园江上好，风咏况相宜。
赠别王莹中二首·其一
作者：陆深
朝代：明
体裁：五言律诗

孤舟连夜发，客子念还家。远道多秋卷，高城急暮笳。一身笼外鸟，万虑壁间蛇。春色淮南路，江蓠绕白沙。
赠别王莹中二首·其二
作者：陆深
朝代：明
体裁：五言律诗

爱尔不能住，高楼空暮思。浮云连日脚，流水绕天涯。未有孙阳遇，虚烦楚客辞。故园江上好，风咏况相宜。
赠别碧溪次韵
作者：陆深
朝代：明

江上忽闻歌濯缨，好风如护客南行。黄金总为收书尽，白发长因觅句生。乡里定誇能老健，交游谁复更多情。不须惆怅江湖晚，造物从来本忌名。
赠别郑宜简
作者：陆深
朝代：明

扁舟五月大江东，鲍管千年见古风。天北天南三十载，听风听雨几宵同。閒来只爱青山好，老去方知白发公。我已倦游君作别，相思多在月明中。
赠别郑廉
作者：陆深
朝代：明

新作相逢别更新，雨中心绪病中身。空劳魂梦游千里，又负莺花过一春。江上水深芳草合，尊前人远尺书频。归舟若度严陵濑，此夜灯花定有神。
赠杨云时望
作者：陆深
朝代：明

扬雄与世渐无缘，谁作侯芭守太玄。今上好文先帝武，白头空自感流年。
赠沈举人铨
作者：陆深
朝代：明

岁晚风江阔，天空朔雁孤。君行自冰雪，吾意且江湖。骥北千金价，鹏南万里图。文章关国运，把酒对青蒲。
赠董子元
作者：陆深
朝代：明

汝家旧业天人策，汉室公卿第一流。犹有箕裘待华胄，杏花春雨曲江头。
赠高如斋少参巡云中
作者：陆深
朝代：明

北门锁钥紫薇厅，新转官阶旧典刑。鼓角令严边月晓，旌旗春暖塞云青。台悬骏骨千金重，身作长城万里宁。会见极天歌帝力，聊将风力扫王庭。
赤壁歌
作者：陆深
朝代：明

我闻赤壁乃是曹刘之战场，襟锁巴蜀，喉控荆襄。丹崖插江几千尺，疑是煆烂半面之昆冈。下有波涛走万里，上有椒桂森众芳。紫苔斓斑伏虎豹，红云缥缈游凤凰。当时烈烈南风发，北岸舟楫灰飞扬。蛟螭失势易为缚，何奈太白多寒光。时移运去疾流电，江山如故天苍苍。平生好奇癖山水，梦寐彷佛徒彷徨。昔有苏子瞻，来自白玉堂。扁舟夜载七月凉，月明把酒酹周郎。英雄多有恨，涕泪徒浪浪。尔来数百载，胜事不可常。陶子五月使潇湘，殷勤请戒十日粮。黄州弭节聊徜徉，须凌绝顶出上方。翘扶桑兮俯八荒，清风时来声琅琅，为我一诵秋水章。
赤水村与方道士
作者：陆深
朝代：明

赤水村西风日晴，紫琳宫里凤箫声。经冬翠竹摇仙佩，万里青山绕帝京。休沐偶过花院静，盘飧兼爱药苗清。主人已得长生诀，我辈空怀遗世情。
赤水村登土冈同何子元武选张子醇仪制赋得春字
作者：陆深
朝代：明

林馆来迟已暮春，追攀且得共高人。贪山更送云中目，避日时移树里身。台殿近瞻龙气绕，笙歌聊代鸟声频。城西亦是风云地，不遣登临负此辰。
赴介溪赏雪
作者：陆深
朝代：明

怀乡仍岁杪，喜雪况登楼。天地俱生色，江湖足胜游。十年依凤阙，此日更狐裘。未有阳春调，能为郢客酬。
赴储芋西少参中途过陈氏庄避雨
作者：陆深
朝代：明

合下陈蕃榻，真成访戴行。燕泥妨马力，花雨弄春晴。十里缘江路，中年故国情。不须团盖拥，风澹正云轻。
踏莎行·二孙殇
作者：陆深
朝代：明

半捲湘帘，落花时候。六幅画屏围永昼。天关目断是江南，家书一纸开封后。只恁兰香，堪怜玉秀。一番愁绝愁还又。居人已铸铁心肠，听来却怕行人瘦。
轰厩驿乘潮顺风北下
作者：陆深
朝代：明

人生快心事，风水送归舟。况复青山曲，频过碧树洲。草深藏乳鸭，波远没轻鸥。苦爱观风地，终惭为国谋。
辛丑归途中绝句五首
作者：陆深
朝代：明

忽忆乘高躅，因知溯急流。陶潜初罢令，李广不封侯。野旷馀长亩，家严具敌楼。旧巢飞燕子，古壁篆蜗牛。柳径萦堤曲，柴门逐水开。无心论出处，有客赋归来。四十年前路，三千里外心。人生几两屐，閒处万黄金。畏影常依树，寻盟每问鸥。天边孤竹国，云里仲宣楼。
辛丑归途中绝句五首·其一
作者：陆深
朝代：明

忽忆乘高躅，因知溯急流。陶潜初罢令，李广不封侯。
辛丑归途中绝句五首·其三
作者：陆深
朝代：明

柳径萦堤曲，柴门逐水开。无心论出处，有客赋归来。
辛丑归途中绝句五首·其二
作者：陆深
朝代：明

野旷馀长亩，家严具敌楼。旧巢飞燕子，古壁篆蜗牛。
辛丑归途中绝句五首·其五
作者：陆深
朝代：明

畏影常依树，寻盟每问鸥。天边孤竹国，云里仲宣楼。
辛丑归途中绝句五首·其四
作者：陆深
朝代：明

四十年前路，三千里外心。人生几两屐，閒处万黄金。
辛丑归途中绝句八首
作者：陆深
朝代：明

高鸟依依没，长河淼淼流。风尘随短鬓，去住任扁舟。弱柳风前转，新凉水际浮。莼鲈如有待，归日正逢秋。村村喜麦黄，南风散初暑。古岸绿阴中，行人自来去。日落山烟紫，林深暝色寒。殷勤问前路，今夜宿新安。晓行不知程，梦醒闻细浪。曙月逐鸡声，棹歌来枕上。水色拖苍玉，槐阴堕绿云。会心诗半属，得意酒微醺。目力耽书短，归心引路长。深林喧鸟雀，斜日下牛羊。海月和潮上，风帆接画船。故乡连夕梦，景物正依然。
辛丑归途中绝句八首·其一
作者：陆深
朝代：明

高鸟依依没，长河淼淼流。风尘随短鬓，去住任扁舟。
辛丑归途中绝句八首·其七
作者：陆深
朝代：明

目力耽书短，归心引路长。深林喧鸟雀，斜日下牛羊。
辛丑归途中绝句八首·其三
作者：陆深
朝代：明

村村喜麦黄，南风散初暑。古岸绿阴中，行人自来去。
辛丑归途中绝句八首·其二
作者：陆深
朝代：明

弱柳风前转，新凉水际浮。莼鲈如有待，归日正逢秋。
辛丑归途中绝句八首·其八
作者：陆深
朝代：明

海月和潮上，风帆接画船。故乡连夕梦，景物正依然。
辛丑归途中绝句八首·其六
作者：陆深
朝代：明

水色拖苍玉，槐阴堕绿云。会心诗半属，得意酒微醺。
辛丑归途中绝句八首·其四
作者：陆深
朝代：明

日落山烟紫，林深暝色寒。殷勤问前路，今夜宿新安。
辛夘三月三日再叠前韵三首
作者：陆深
朝代：明

百年过半五十五，一春最好三月三。茂林修竹事可续，随柳傍花予素谙。暖爱游蜂衙正放，晴看行蚁战方酣。士师何止三宜黜，中散虚传七不堪。陶令閒居爱重九，故园今日是重三。一觞一咏风犹在，江外江头路总谙。地僻仙家无岁历，花开国色带朝酣。黄鹂紫燕浑相识，旧垒新枝事事堪。江天十日晴无一，花市残时月过三。卖困送穷方不验，品茶斗草事多谙。新资恰有诗千首，旧恨惟凭酒半酣。不是广平心似铁，粉匀香沁更谁堪。
辛夘三月三日再叠前韵三首·其一
作者：陆深
朝代：明

百年过半五十五，一春最好三月三。茂林修竹事可续，随柳傍花予素谙。暖爱游蜂衙正放，晴看行蚁战方酣。士师何止三宜黜，中散虚传七不堪。
辛夘三月三日再叠前韵三首·其三
作者：陆深
朝代：明

江天十日晴无一，花市残时月过三。卖困送穷方不验，品茶斗草事多谙。新资恰有诗千首，旧恨惟凭酒半酣。不是广平心似铁，粉匀香沁更谁堪。
辛夘三月三日再叠前韵三首·其二
作者：陆深
朝代：明

陶令閒居爱重九，故园今日是重三。一觞一咏风犹在，江外江头路总谙。地僻仙家无岁历，花开国色带朝酣。黄鹂紫燕浑相识，旧垒新枝事事堪。
边城谣
作者：陆深
朝代：明

金木难，丑之年，大同六月风尘连。将军死绥战士哭，束刍斗米当十千。司徒受命出饷边，纶巾羽扇何翩翩。指挥捆载赴急援，上山下山鱼贯联。营中望见气十倍，抆涕裹血张两弮。君不见丞相昔日下三川，木牛流马何其便。司徒之功相后先，司徒之功相后先，请观渭上田。
过万里桥
作者：陆深
朝代：明

愁闻万里桥南路，回首关河万里多。入望煖云山破白，长年腊月水层波。石阑且逐行行度，蜀道时听款款歌。此去应知东到海，欲凭双鲤问如何。
过丛台
作者：陆深
朝代：明

青山不改色，绿树有新姿。昔人歌舞地，今见草离离。
过丹阳
作者：陆深
朝代：明

平明辞铁瓮，日暮过丹阳。远道初知客，方言忽近乡。苔封联艇绿，泥涴小车黄。柳暗河桥下，平分麦秀凉。
过北关
作者：陆深
朝代：明

旧雨侵泥滑，连朝得晓晴。土窑留树荫，山路逐泉声。近塞风先劲，中秋月乍生。几家田石坂，辛苦望收成。
过北簳观旧题自西岭步归
作者：陆深
朝代：明

南山初下北山湄，惭愧山灵旧有移。看种松篁如昨日，来惊霜露已多时。漫游最好逢僧寺，阅世无过与客棋。两腋天风送归袖，野花开遍棘成篱。
过卢沟桥
作者：陆深
朝代：明

野适意自惬，逢春更可怜。弄黄初试柳，破碧已分泉。马足腾晴雾，鸡声隔午烟。翠华巡幸日，驰道直如弦。
过安山几间有高达夫集偶拈东平路作一首戏效其体
作者：陆深
朝代：明

飞鹢指金台，扬帆出钜野。细柳萦长堤，新蒲弱堪把。烦襟散遥岑，好风送朱夏。
过宋玉墓
作者：陆深
朝代：明

楚国馀文藻，当春过故邱。为君悲不巳，安敢向高秋。
过故城
作者：陆深
朝代：明

燕蓟日巳远，薄行齐鲁郊。孔颜千古乐，管鲍一生交。无复歌长铗，何心学解嘲。舵楼风水急，落日挂林坳。
过无锡
作者：陆深
朝代：明

泉声高下青山里，树影萧疏废堞前。无数客愁驱不尽，买鱼沽酒唤开船。
过淮阴
作者：陆深
朝代：明

故堞初惊雨歇，古祠高枕江流。一抹霏微轻霭，片帆归去清秋。
过清河烟雾不见山
作者：陆深
朝代：明

春气浓如酒，沈沈醉远山。爱飞孤鸟没，随意片云閒。兴为寻芳发，尘怜扑面还。石桥流水漫，立马听潺湲。
过溪庄留题
作者：陆深
朝代：明

漠漠平田水漫流，溪庄端合雨中游。主人爱客千金寿，报尔天香万斛秋。
过草萍
作者：陆深
朝代：明

山作重围天共低，一滩分水浙东西。云边野菜挑冬笋，客里行厨趁午鸡。鹤背还沾瀑布雨，马蹄偏恋锦障泥。胜游若许开晴照，为借仙人一杖藜。
过赵州
作者：陆深
朝代：明

当代朝天路，犹馀望汉台。地分三晋古，客过万山来。霁雪留残照，轻车动早雷。望穷天北极，紫气绕蓬莱。
过黄宪墓
作者：陆深
朝代：明

当年自无营，千古如识面。安用金石坚，始知仪秦贱。晓行襄江滨，残月堕西堰。溟濛草露晞，屃赑标题见。相从牛医来，古意倘未变。
近田诗
作者：陆深
朝代：明

国风骄甫田，邹孟戒舍已。载歌许近田，取譬同一理。许本太岳后，继世叠金紫。煌煌示新篇，下带有深旨。西周帝王基，累世由农起。千载公刘诗，配天后稷祀。致广本慎微，举远必自迩。请观阡陌间，东西仅尺咫。耕耘贵及时，稼穑便佐使。屦杖傍门庐，馌饷出童婢。收成俄顷间，焉用枉逦迤。心田尤近之，力耕从此始。请君听我歌，我本田家子。
连夜月色甚佳浦上尤胜西渡有作
作者：陆深
朝代：明

昨宵对月思东渡，今夕月明西渡江。红灯照渔隐数点，白鸟傍人惊一双。恍疑混沌太古色，忽闻欸乃俚人腔。一天星斗浸上下，时有波影摇船窗。
连日迟李献吉不至有作
作者：陆深
朝代：明

几日都门长者车，风尘不见正愁予。只今对面还千里，何处相思有尺书。秋色天涯催客暮，山光楼外为谁舒。空歌杕杜回长啸，终愧缁衣叹索居。
连理词
作者：陆深
朝代：明

春草碧高阡，春晴寒日烟。下有双白璧，上有芳树连。连理复连根，根深叶何鲜。大枝高一尺，苍苍欲擎天。孙枝复秀发，直起拂云穿。树色耀白日，璧光掩重泉。
迟严介溪太史
作者：陆深
朝代：明

远至卜灯穗，近约嗔路遥。娟娟十载别，盈盈中夜潮。僻地安足赏，佳人不待招。榆柳含新妍，泉石共孤标。虽惭陈子榻，乃有颜生瓢。开径屡延伫，永冀念久要。
追挽王愚庵
作者：陆深
朝代：明

仪像风云杳，衣冠草树稠。行人收涕泗，立马拜山丘。古有隆中操，今从地下游。空传杨子宅，尚忆李膺舟。地亦三槐古，门惟五柳秋。著书深拟易，作赋过登楼。鸿鹄云霄阔，龙蛇岁月遒。山川还正气，风雨泣中州。俎豆千年祀，碑铭万古留。欲将椒桂酒，一为酹眠牛。
送人往姑苏
作者：陆深
朝代：明

春病春愁拨不开，欲因东海望蓬莱。扁舟不得从君去，同上姑苏百尺台。
送何文徵赴开州
作者：陆深
朝代：明

江东文藻竟谁如，新绾铜章左佩鱼。天上风云元咫尺，兵前草木正萧疏。烟楼夜绕三刀梦，露冕春行五马车。便欲修成循吏传，即看名满荐贤书。
送何雁峰郡伯入觐
作者：陆深
朝代：明

六龙天上中兴年，五马云间早著鞭。台阁九霄图画里，衣冠万国冕旒前。淮南卧治须台鼎，宣室论才促御筵。试向王正占纬候，风云日月满尧天。
送刘德徵赴夔州
作者：陆深
朝代：明

昔从夔府望京华，今去江南万里赊。亦有诗篇如杜甫，莫因辞赋吊长沙。人从五马怜春色，地接三巴切暮笳。天子正思苏远郡，长城时见倚云斜。
送刘甥兆元会试
作者：陆深
朝代：明

天南春色探支来，远送魁春折早梅。江上形容吾老矣，望中台阁子行哉。科名莫以文章小，甲第须抡将相才。记得当年涂抹处，黄金城阙杏花开。
送刘直夫归省还江西
作者：陆深
朝代：明

群联共爱挹兰芳，南浦魂销一举觞。君独有亲甘去国，我宁无梦绕高堂。天连鸟背迷寒雨，江引渔梁出晓霜。珍重天涯易回首，官桥春日柳条长。
送客过昭觉寺
作者：陆深
朝代：明

霜日江云杳霭间，聊凭酒力驻颓颜。一冬天气常嫌热，几度郊行暂借閒。世上无情惟白发，人间有福是青山。山僧更住青山里，翻罢楞严独闭关。
送崔都尉奉使显陵
作者：陆深
朝代：明

雪中送客重徘徊，白马银鞍画角哀。云绕鼎湖龙卧起，月明辽海鹤归来。金符玉节山陵使，戚畹侯封将相才。万里皇图元咫尺，东风回首凤凰台。
送张希贤令泗会
作者：陆深
朝代：明

万里古端州，分符作胜游。云山通庾岭，风土接罗浮。县静仙凫远，楼高瘴雨收。未能逢故旧，回雁有高秋。
送张懋勉之赴新建县丞
作者：陆深
朝代：明

云间文献旧名家，艺苑驰声几岁华。新捧除书辞赤陛，满斟别酒对黄花。东湖古庙馀尘榻，南浦疏帘捲落霞。少府胜游还胜地，好将清誉遍天涯。
送徐伯臣出令奉化
作者：陆深
朝代：明

徐卿家世更能文，新绾银章下五云。龙种拟看空冀北，牛刀聊复试鸡群。气横湖海神仙侣，坐拥江山锦绣纹。欲向风霜占大节，却从冰檗树奇勋。
送徐昌谷湖南纂修
作者：陆深
朝代：明

取友在异世，贵此肝胆通。与子同乡国，笔砚亦屡同。一别岁月速，那得不匆匆。宵戒一觞酒，起视夜方中。追子恐弗及，缪绸叙难终。夹居长安道，参商各西东。况兹万里隔，目断双飞鸿。江湄长芳草，郁纡伤我衷。
送徐进士昌谷湖南纂修
作者：陆深
朝代：明

丈夫及壮辰，足迹遍川谷。送子湖南去，佳胜付遐瞩。渺渺洞庭波，盘盘衡阳麓。朝鲙武昌鱼，暮听潇湘竹。嗟此赤壁灰，悲彼长沙鵩。双旌动秋色，俯仰如新沐。境内三千里，候吏丰馆谷。山水富奇闻，归借南游录。
送方矫亭赴南祠部
作者：陆深
朝代：明

词人南国古来多，乂渡秋江渺渺波。两地客怀俱复尔，十年心契奈愁何。鸟啼画省常封印，帘捲钟山且对歌。后夜黄金台上路，雁书频望下星河。
送朱子文令奉化
作者：陆深
朝代：明

少小同乡校，文翰事幽讨。比身双南金，抗志万物表。鄙余惭先登，迟子在远道。迩来叩帝阍，披腹呈至宝。经纶以为期，勖哉善自保。
送朱守忠兼怀山阴旧游
作者：陆深
朝代：明

我昔登南镇，山阴一水东。禹功思玉帛，秦刻卧鱼虫。古有神仙宅，今传王谢风。独怀词赋悔，白发老杨雄。
送朱玉洲游南雍
作者：陆深
朝代：明

玉洲胜绝天下无，皎如秋月悬冰壶。连城岂为索高价，千顷直欲吞江湖。几年东海抱绝艺，迩来长安称钜儒。黄金殿前看落笔，满纸一一骊龙珠。庭前郎君名进士，门下诸生朝大夫。自有鳌头须手致，更从北阙向南都。千金骏骨非难事，万里鹏风有壮图。太史近占乾象好，题诗赠汝还怜吾。听我题诗作吴话，终当把酒话莼鲈。
送杨子浚大理得告归岭南
作者：陆深
朝代：明

爱尔不可别，欲留其奈何。池塘春草变，山鸟杜鹃多。采药仙人侣，缄梅驿使过。于公好门第，四海望阳和。
送杨百川赴南太常典簿
作者：陆深
朝代：明

南国容台我旧游，淡花疏竹映高秋。送君秋日容台去，无限乡心逐水流。
送林以吉提学
作者：陆深
朝代：明

泥封芝检下青冥，帝辅皇畿重典刑。秋满大江双画楫，风随骢马几长亭。满蹊桃李含时雨，到处篇章发地灵。更向斗南占气象，云开五色见文星。
送林见素都宪抚江西
作者：陆深
朝代：明

阊阖天开袖疏来，先皇深意独怜材。江摇旌旆云霞绕，诏剪丝纶日月回。千里藩垣聊试手，百年海岳几生才。故山闻说饶猿鹤，满地苍生半草莱。
送汪思云还徽州
作者：陆深
朝代：明

秋风秋雨满归舟，明发钱塘古渡头。西望石滩三百六，倚天云树是徽州。
送沈大华下第还
作者：陆深
朝代：明

旧业长杨满箧閒，春风燕市买驴还。轻尘鸟背频挥麈，曙月鸡声欲度关。世味旋尝随路酒，乡心遥慰隔州山。怜君无计能留住，草草诗成空厚颜。
送熊元交使越
作者：陆深
朝代：明

山水苍苍古越州，菱花荷叶共维舟。二高峰顶三更日，七里滩声五月秋。灵雨自随征旆去，綵云常傍使星流。江南江北还相望，两地各登高处楼。
送王世美赴承天写碑
作者：陆深
朝代：明

江汉星分本上游，中天一统帝王州。时瞻王气蟠龙虎，实有文光贯斗牛。词客晓从三殿下，笔端人拟五云留。丹青琬琰俱能事，延揽登临总胜游。
送王存约赴惠州
作者：陆深
朝代：明

远别当长歌，歌短调转苦。鄙生寡谐合，屈指那可数。夫君重意气，交谊薄太古。岂惟到尔汝，未暇辨宾主。同怀奉圣明，何心慕缨组。契阔万里途，恨无冲风羽。客宵仰云天，明星灿三五。
送王存约赴惠州二首
作者：陆深
朝代：明

涓埃难为功，犬马终恋主。新辞掖垣直，郡符遂中剖。平生弧矢怀，慷慨赴南土。身远迹甚迩，爱深心愈苦。于惟孝皇仁，贻谋迈前古。网罗天下才，拔十望得五。鼎湖一睇瞻，临风泪如雨。朱方赤日永，扬舲江路长。亮无沉湘赋，宁少伐木章。川原孕灵淑，藻丽发景光。冲抱秉素尚，令德蔼馀芳。徽音幸毋阻，一寄鳞鸿将。莫以仳别恨，置此冰炭肠。地理任险易，天运变炎凉。
送王存约赴惠州二首·其一
作者：陆深
朝代：明

涓埃难为功，犬马终恋主。新辞掖垣直，郡符遂中剖。平生弧矢怀，慷慨赴南土。身远迹甚迩，爱深心愈苦。于惟孝皇仁，贻谋迈前古。网罗天下才，拔十望得五。鼎湖一睇瞻，临风泪如雨。
送王存约赴惠州二首·其二
作者：陆深
朝代：明

朱方赤日永，扬舲江路长。亮无沉湘赋，宁少伐木章。川原孕灵淑，藻丽发景光。冲抱秉素尚，令德蔼馀芳。徽音幸毋阻，一寄鳞鸿将。莫以仳别恨，置此冰炭肠。地理任险易，天运变炎凉。
送王宪副廷吉赴蜀
作者：陆深
朝代：明

出郭已可爱，何况郊外游。十里历大陆，偶此值杪秋。黍稌毕刈穫，萧条见高丘。密云酿微雨，轻尘敛前驺。送客远行迈，道路阻且修。临岐一觞酒，去去不可留。丈夫怀明德，仳别难自由。
送王宾峰赴陕西太仆少卿
作者：陆深
朝代：明

初从白豸换金绯，遥拜彤墀达紫微。外省中台无别署，求才买骏本同机。秦关百二沙场迥，渭苑三千塞草肥。龙种不缘常在野，云车留取待骖騑。
送王礼侍思献册封
作者：陆深
朝代：明

八座清严玉署寒，新持龙节下云端。分封典礼存周制，奉使威仪睹汉官。南斗文星占气象，北堂萱草慰平安。还朝正筑沙堤路，看草黄麻墨未乾。
送皇甫子循谪黄州推官
作者：陆深
朝代：明

雪堂旧路君重到，赤壁文章五百年。一向东曹分郡檄，却从南斗望台躔。流尘远道征袍上，宿雨清秋客鬓前。明发大江过夏口，中流应有济川船。
送胡汝载丞武昌
作者：陆深
朝代：明

诗律从来彻骨清，哦松端不负兹行。星辰南斗占郎位，江汉西来抱县城。鹦鹉洲边芳草合，凤凰台上远山晴。春明门外冲寒别，欲折梅花重有情。
送邹东郭学士赴南院
作者：陆深
朝代：明

手绾铜章白玉堂，天南星斗避文光。清华官府真仙界，佳丽江山旧帝乡。掷地赋声添纸价，传心书法长秋阳。河堤待筑还朝路，双阙天连一水长。
送陆生归
作者：陆深
朝代：明

天上青云白玉堂，子云辞藻擅长杨。因君并羡南归雁，海月江云入梦长。
送陆良弼调楚雄
作者：陆深
朝代：明

长沙才调贾生同，古郡滇省楚更雄。万里驿程山共水，五更心事雨兼风。极知骏骨台堪筑，未为齐门瑟转工。交契十年情不尽，长安几度别离中。
送顾与成使浙江
作者：陆深
朝代：明

江南此去经年别，更欲殷勤不可攀。细雨出城春淡泊，断冰辞岸水潺湲。风花碧落莺迁谷，灯火黄昏吏报关。归计越中须作早，石渠诸老待君还。
送顾生文美游瑞安
作者：陆深
朝代：明

碧峰黄叶酿高秋，满架图书手校雠。见说远游南海去，好随龙气望瀛洲。
送顾颐斋进表
作者：陆深
朝代：明

有美文章伯，楼船出汉嘉。万年天子寿，一统帝王家。滩下黄牛峡，江回白鹭沙。大官供赐酒，湛露映流霞。
送魏佥都伯深镇汴
作者：陆深
朝代：明

中丞玉节下承明，风动中州数十程。乔岳一时瞻气象，长河万里为澄清。旌旗号令新开府，藩省官僚古帝京。若向周公旧台下，六符先候泰阶平。
送鹤池出镇贵阳拟铙歌二首
作者：陆深
朝代：明

将军开阃向西南，文渊孔明今成三。草绿辕门春昼永，磊落兵谈如手谈。汉武开边到渥洼，张骞奉使上星槎。何如将军今日去，蹀？龙驹烂五花。
送鹤池出镇贵阳拟铙歌二首·其一
作者：陆深
朝代：明

将军开阃向西南，文渊孔明今成三。草绿辕门春昼永，磊落兵谈如手谈。
送鹤池出镇贵阳拟铙歌二首·其二
作者：陆深
朝代：明

汉武开边到渥洼，张骞奉使上星槎。何如将军今日去，蹀？龙驹烂五花。
送鹤池出镇贵阳拟铙歌二首·其二
作者：陆深
朝代：明
体裁：乐府曲辞

汉武开边到渥洼，张骞奉使上星槎。何如将军今日去，蹀�龙驹烂五花。
送黄子和主事赴扬州钞关
作者：陆深
朝代：明

潮弄船声发建康，计程明日到维扬。官桥夜锁初来客，辇道春摇故国杨。傍斗五云常捧日，横空一剑独飞霜。政成不隔来年路，儒雅风流日绕肠。
送黄甥标东归
作者：陆深
朝代：明

送汝黄金台下路，西风多少渭阳情。愁看世态如云变，须遣乡关似月评。海内胜游吾欲倦，江东好事若为成。过家上冢俱如礼，来趁鹏抟九万程。
送黄竹泉兄弟南还
作者：陆深
朝代：明

雪后遥山紫翠重，宦情归兴二难同。天边楼阙身曾上，冀北风云眼独空。到日春回紫荆树，去途诗和鹡鸰风。悬知别后相思处，江北江南夜月中。
途中
作者：陆深
朝代：明

晓行不知程，梦醒闻细浪。曙月逐鸡声，棹歌来枕上。
途中见县僚迎春
作者：陆深
朝代：明

綵幡银胜飐微风，尘影人声蹴踏中。残岁雪消江柳外，一年春到海云东。文明有象占天运，草野无才赞化工。须信烟波通雨露，轻阴催煖护真龙。
逢方仲敏侍御二首
作者：陆深
朝代：明

花骢高载玺书行，忆在华亭政有声。尘土相逢浑不识，聊从陌上各通名。依依把袂逐多情，为问何时下玉京。报道圣躬添万寿，南郊大礼庆初成。
逢方仲敏侍御二首·其一
作者：陆深
朝代：明

花骢高载玺书行，忆在华亭政有声。尘土相逢浑不识，聊从陌上各通名。
逢方仲敏侍御二首·其二
作者：陆深
朝代：明

依依把袂逐多情，为问何时下玉京。报道圣躬添万寿，南郊大礼庆初成。
道院夜酌联句三首
作者：陆深
朝代：明

月色虚窗逗客灯，坐疑身是玉壶冰。仙源几曲尘踪隔，云路千重浩气凌。小鹤立庭浑似约，清风入座镇相仍。何当漏下催归骑，离合其如重友朋。深深帘幕晚风清，满座衣冠四海情。宫漏隔花仙掌近，月华如水帝畿平。皋比有道怜张子，宣室多才爱贾生。红烛烧残诗兴远，赏心谁复谓难并。月光刚照蕊珠宫，对酒论文兴正浓。楚水昨怜何逊至，吴宗远愧陆机同。天连乡国俱为客，地借山家幸有公。花雨坐深云洞閟，共看彩凤下梧桐。
道院夜酌联句三首·其一
作者：陆深
朝代：明

月色虚窗逗客灯，坐疑身是玉壶冰。仙源几曲尘踪隔，云路千重浩气凌。小鹤立庭浑似约，清风入座镇相仍。何当漏下催归骑，离合其如重友朋。
道院夜酌联句三首·其三
作者：陆深
朝代：明

月光刚照蕊珠宫，对酒论文兴正浓。楚水昨怜何逊至，吴宗远愧陆机同。天连乡国俱为客，地借山家幸有公。花雨坐深云洞閟，共看彩凤下梧桐。
道院夜酌联句三首·其二
作者：陆深
朝代：明

深深帘幕晚风清，满座衣冠四海情。宫漏隔花仙掌近，月华如水帝畿平。皋比有道怜张子，宣室多才爱贾生。红烛烧残诗兴远，赏心谁复谓难并。
邀甬川少宰过报国寺送吕泾野致仕
作者：陆深
朝代：明

赤日都门道，青山故国情。风前邀客过，寺里送君行。有梦凭清晓，何心计去程。秦川一水隔，天远九重城。
邃庵挽歌二首
作者：陆深
朝代：明

出当紫塞入黄扉，重去重来复暂归。今日竟从何处去，长江空绕万山围。金书铁劵是何时，空复人传翰墨师。唯有铭旌题道号，更无一字上丰碑。
邃庵挽歌二首·其一
作者：陆深
朝代：明

出当紫塞入黄扉，重去重来复暂归。今日竟从何处去，长江空绕万山围。
邃庵挽歌二首·其二
作者：陆深
朝代：明

金书铁劵是何时，空复人传翰墨师。唯有铭旌题道号，更无一字上丰碑。
邯郸县南见捋柳芽充饥者
作者：陆深
朝代：明

青青杨柳树，弩眼学窥春。春风渐暄妍，品汇一以新。如何遭采折，捋之叶屯屯。初疑摘早茗，尤恐识未真。问此胡为尔，荅云疗饥贫。芽茁本可茹，何暇辩芳辛。既免私家竞，复有官道遵。连朝断烟火，持此抵八珍。地炉酌野水，拾樵煮清淳。幸将糠秕杂，撑腹藉轮囷。去秋淫潦厄，今春点差频。焉知岁年计，聊度旦暮身。呜咽语难了，泪落如可纫。见此三叹息，临岐倍伤神。黎民有菜色，何况等木皴。道路正供亿，一日须万缗。民腹已如此，民力那堪论。王政先茕独，汉治资良循。天恩倘可乞，咫尺当重陈。
邵氏园亭
作者：陆深
朝代：明

主人池馆玉桥东，尽日轻尘不度风。黄鸟爱啼墙曲里，绿云常护日方中。茶分阳羡家园好，地接长安客况同。何似更当良燕夜，月痕花影淡帘栊。
郊坛演乐
作者：陆深
朝代：明

金涌堤沙接凤城，西山晴雪照人明。阛扉出郭依黄道，台殿凌空锁太清。阳气正凝南至日，礼官频展奉常牲。圣人制作亲遭际，身到钧天听九成。
郊坛还赠同行余德重副郎
作者：陆深
朝代：明

贝阙珠宫上帝居，月华夜气斗清虚。西来步出天门迥，东望春随斗柄初。粉署仙郎时并马，禁城银钥尚留鱼。御街风色香尘细，吟过南郊十里馀。
郑家口晚眺
作者：陆深
朝代：明

落日旷野飞沙平，微吟捲席登岸行。垂杨绿暗夕露下，细草碧铺晴月明。空阔试穷远望目，飘零每动思家情。明发一舟何处所，江湖随到问鸥盟。
都司红蕉为逸骑所伤
作者：陆深
朝代：明

粉墙高映绿成阴，待看红花雪里深。一任摧残付蹄齧，人间何限惜花心。
鄱阳湖
作者：陆深
朝代：明

家居沧海曲，观水入云天。斜日番君庙，西风邬子船。草封高岸没，波合断山连。起击中流楫，秋光满大川。
酌别何舍人兼问讯空同子
作者：陆深
朝代：明

年少谁如子，他乡怯病身。春风满归路，几日罢征轮。尘合青山远，河开碧树新。故园如见月，应念未归人。
醉窝
作者：陆深
朝代：明

爱酒不爱醉，酒深如有神。同来送日月，无柰独醒人。
重廿五行
作者：陆深
朝代：明

前月今日风若掣，今月今日雨不绝。颓垣败壁补未完，注栋倾盆势尤烈。对床不辨儿女啼，悬天但恐星河决。遥看密泻同织丝，复有大片如飞雪。夜来沾洒愁图书，似闻挥霍鸣金铁。昨听父老指顾言，目数群龙迸空裂。海中沙县全城翻，邑里谯楼半腰折。皇天高照正森严，圣主中兴自超轶。岂伊玄化复偶然，无乃苍生自诒孽。拥衾转辗苦待明，四野茫茫混鱼鳖。禾头生耳须浪传，灶底产蛙幸虚设。不然东南财赋区，宁免宵旰劳符节。小臣幽忧才一家，终岁饥寒讵堪说。仰天端拜意独深，捧日何能计应拙。挽回光霁敢望多，今夕明朝事终别。
重登子陵客星亭望钓台二首
作者：陆深
朝代：明

万古江山复此亭，天边自有少微星。人生俯仰成今昔，客里悲欢付醉醒。谁为汉家延国祚，欲从严濑问山灵。浮云逝水秋风阔，极目遥空环翠屏。烟霞冉冉去还迷，紫翠重重高复低。双柱插天擎日月，一溪流水隔东西。骚人道路频回首，客子光阴觅旧题。怅望高风千仞外，敢将容易事攀跻。
重登子陵客星亭望钓台二首·其一
作者：陆深
朝代：明

万古江山复此亭，天边自有少微星。人生俯仰成今昔，客里悲欢付醉醒。谁为汉家延国祚，欲从严濑问山灵。浮云逝水秋风阔，极目遥空环翠屏。
重登子陵客星亭望钓台二首·其二
作者：陆深
朝代：明

烟霞冉冉去还迷，紫翠重重高复低。双柱插天擎日月，一溪流水隔东西。骚人道路频回首，客子光阴觅旧题。怅望高风千仞外，敢将容易事攀跻。
重阳后六日登镜光阁
作者：陆深
朝代：明

下方僧梵杂鸣钟，身上危阑复几重。微看太液波光净，更接蓬莱雨气浓。
重阳后六日登镜光阁五首
作者：陆深
朝代：明

层层楼阁俯京畿，一带清溪白鸟飞。直北长城千万堞，江山如此美人稀。天涯秋色倍思家，南雁归来万里沙。今是重阳第几日，登高无处问黄花。曲阑矮几坐晴波，柿子胡桃落叶多。为爱城西好风景，相期一日一来过。并马来寻水西寺，春风忆我惯曾游。壁问题字悲欢共，帘下炉烟尽日浮。城外光阴日易斜，城中车马足风沙。此时极目登临意，旧有云山几片遮。
重阳后六日登镜光阁五首·其一
作者：陆深
朝代：明

层层楼阁俯京畿，一带清溪白鸟飞。直北长城千万堞，江山如此美人稀。
重阳后六日登镜光阁五首·其三
作者：陆深
朝代：明

曲阑矮几坐晴波，柿子胡桃落叶多。为爱城西好风景，相期一日一来过。
重阳后六日登镜光阁五首·其二
作者：陆深
朝代：明

天涯秋色倍思家，南雁归来万里沙。今是重阳第几日，登高无处问黄花。
重阳后六日登镜光阁五首·其五
作者：陆深
朝代：明

城外光阴日易斜，城中车马足风沙。此时极目登临意，旧有云山几片遮。
重阳后六日登镜光阁五首·其四
作者：陆深
朝代：明

并马来寻水西寺，春风忆我惯曾游。壁问题字悲欢共，帘下炉烟尽日浮。
重阳试笔
作者：陆深
朝代：明

积水澄鲜云日凉，花芳开过木犀黄。一年又是重阳节，閒倚西楼看雁行。
野航
作者：陆深
朝代：明

身世元同不系舟，落花时节雨初收。束书一枕江湖梦，流过江南杜若洲。
野葛篇
作者：陆深
朝代：明

野葛不入口，生啖一尺长。一尺长，何如一寸良。我不毒人，人谁毒我。毒我我有命，毒人其又可。于乎啖葛郎，空使葛挂肠。图身不死心则亡。
金陵行
作者：陆深
朝代：明

钟山郁嵯峨，冉冉朝出云。昔日秦始皇，于此埋黄金。埋金空复尔，千载悲叹深。石头绕其右，长江亘其阴。我祖造帝业，此地遂发灵。双观切云霄，宫殿何森森。下有高楼台，甲第贲丹青。缙绅罗其中，白马扬金铃。山川此都会，登眺亦峥嵘。送君金陵去，歌我金陵行。
钓台
作者：陆深
朝代：明

双台切高云，碧溪下长风。本怀恋比邻，长啸辞王公。把钓已忘鱼，入梦犹非熊。人境有旧庐，客星动高穹。江山自朝夕，禽鱼或西东。朝市各取适，出处俱自躬。岂曰万户侯，非此一亩宫。咄嗟保厥始，优游慎所终。
锦江
作者：陆深
朝代：明

浪花如织远黏天，濯锦溪边胜可怜。五色文章初日里，一川绮縠午风前。东流到海通蓬岛，南浦逢春送酒船。若问乘槎霄汉事，支机抱得已多年。
长女卒后复携家渡江
作者：陆深
朝代：明

趋朝入市总无缘，江上新开二顷田。水阁茅堂元自得，酒怀诗兴故依然。夕阳度岭人吹笛，秋水临门客系船。尚有旧书三百轴，海云江月共年年。
长相思 次韵二阕 其一
作者：陆深
朝代：明
体裁：词

山悠悠。水悠悠。山水中间一段秋。扁舟古渡头。过芳洲。又芳洲。更好登临散远愁。谁家竹里楼。
长相思·其二
作者：陆深
朝代：明
体裁：词

日悠悠。月悠悠。光景驱人春复秋。惊看白了头。忆沙洲。梦沙洲。无数乡心无数愁。天边王粲楼。
长相思·次韵二阕
作者：陆深
朝代：明

山悠悠。水悠悠。山水中间一段秋。扁舟古渡头。过芳洲。又芳洲。更好登临散远愁。谁家竹里楼。日悠悠。月悠悠。光景驱人春复秋。惊看白了头。忆沙洲。梦沙洲。无数乡心无数愁。天边王粲楼。
长至侍班
作者：陆深
朝代：明

白玉阑干动晓容，凤笙吹律应黄钟。侍臣蹑履趋金殿，天子垂衣覆衮龙。云里雪花依仗落，炉间香气入帘浓。却看下界罗星斗，身在钧天第几重。
长至入侍内殿遇雪
作者：陆深
朝代：明

夙直通明殿，云空雪片飞。履高防失足，怜湿畏沾衣。宫跸传来远，期簪望不稀。阳和通帝德，瑞白满皇畿。
长至班罢
作者：陆深
朝代：明

岁晚沧江客未还，履长冠冕尚随班。五更漏水浮银箭，千里籓封傍雪山。旧典岁修知国体，孤臣身远忆天颜。新阳一脉须调护，环佩归来学闭关。
长陵
作者：陆深
朝代：明

文皇功业冠吾朝，极目长陵北斗高。龙虎千重常隐雾，松楸万壑骤闻涛。礼成寝殿严三献，版署曾孙飨太牢。浅薄小臣叨法从，夜分端拜拥青袍。
閒居三首
作者：陆深
朝代：明

璧月堕止水，可玩不可亲。幽人俯阑曲，羽扇一角巾。悟我真色相，澹然忘此身。轩中何所有，四壁微风发。其大不盈亩，纳此一轮月。婵娟万里情，徘徊照短发。画檐净流云，鲜月代秉烛。上有梧树枝，下有寒泉绿。夜深地复静，俯仰皆自足。
閒居三首·其一
作者：陆深
朝代：明

璧月堕止水，可玩不可亲。幽人俯阑曲，羽扇一角巾。悟我真色相，澹然忘此身。
閒居三首·其三
作者：陆深
朝代：明

画檐净流云，鲜月代秉烛。上有梧树枝，下有寒泉绿。夜深地复静，俯仰皆自足。
閒居三首·其二
作者：陆深
朝代：明

轩中何所有，四壁微风发。其大不盈亩，纳此一轮月。婵娟万里情，徘徊照短发。
閒居拟陶
作者：陆深
朝代：明

林居罕人事，渐与农圃亲。时还读我书，梦寐见古人。桃源亦何有，传说失其真。蔼蔼风日妍，郁郁草树春。傥免病为累，吾亦爱江滨。
闰月廿七日雨雹圆如龙眼书异
作者：陆深
朝代：明

乱飐明珠玉不如，儿童惊喜走阶除。拾来颗颗圆相并，望里星星湿有馀。造物自应工变化，阴阳谁为管盈虚。为农复恐伤农事，细检春秋起例书。
闵雨词
作者：陆深
朝代：明

炎空一碧金乌走，白龙蟠泥黑沈薮。农人望雨如望珠，一点一颗胜一斗。清晨染土按五方，黄冠烹蛇巫酹酒。天门九重空尔为，五月作尾六月首。君不见随车雨，贤太守。
闺词四首
作者：陆深
朝代：明

背人憔悴转回廊，试折花枝比淡妆。不忍问春深几许，芭蕉新绿过东墙。水阁看花怕到迟，白罗团扇手忘持。多情更向侍儿说，庭院深深称赌棋。晚妆重整翠花钿，满指兰膏试碧泉。欲向姮娥诉恩怨，人间天上共孤眠。薰笼百和晓妆残，起探阴晴绕石阑。折得梅花无寄处，自怜纤指怨深寒。
闺词四首·其一
作者：陆深
朝代：明

背人憔悴转回廊，试折花枝比淡妆。不忍问春深几许，芭蕉新绿过东墙。
闺词四首·其三
作者：陆深
朝代：明

晚妆重整翠花钿，满指兰膏试碧泉。欲向姮娥诉恩怨，人间天上共孤眠。
闺词四首·其二
作者：陆深
朝代：明

水阁看花怕到迟，白罗团扇手忘持。多情更向侍儿说，庭院深深称赌棋。
闺词四首·其四
作者：陆深
朝代：明

薰笼百和晓妆残，起探阴晴绕石阑。折得梅花无寄处，自怜纤指怨深寒。
阊门登城晚眺
作者：陆深
朝代：明

雉堞云平临北斗，桥门流水接西湖。绸缪巷落萦镫火，输转东南锁舳舻。西子馆前多半夏，越王台下有蘼芜。晚烟生晕溪风静，栏槛千家入画图。